[VIDEO] Menangis Tak ‘Real’? Caprice Nasihati Aliff Syukri Ambil Kelas Lakonan

Tanpa di duga, kisah hidup terkini Puteri Balqis atau mesra disapa Aqish dan ibunya yang telah membuatkan rakyat Malaysia bersedih disusuli dengan cerita-cerita yang kurang enak dari kalangan netizen mahupun selebriti.

Sekaligus ia membawa kesan negatif terhadap Aqish sehingga memaksa dia menutup akaun Instagram gara-gara terlalu banyak kata-kata fitnah dan caci di ruangan komen.

Kisah Aqish dan ibunya ini turut mendapat perhatian usahawan dan youtuber terkenal, Dato’ Sri Aliff Syukri menjemput mereka berdua mahligai mewahnya untuk menyelami isi hati pasangan ini, sekaligus Aliff berbesar hati untuk menghulurkan bantuan.

Video pertemuan dan temubual eksklusif Aliff bersama Aqish dan ibunya ini telah dimuatnaik ke saluran Youtube TV Terlajak Laris dan mendapat tontonan sehingga 720 ribu dan pernah trending selepas ditayangkan.

Namun ada segelintir netizen yang tidak bersetuju dengan cara Aliff menggunakan kisah anak beranak ini demi mengejar jumlah tontonan di Youtube. Hal ini turut diluahkan oleh penyanyi rock legenda seperti yang dilaporkan menerusi Mstar.

Hattan menyelar tindakan para Youtuber terkemuka yang menggunakan kisah keperitan hidup Balqis demi mengaut keuntungan sahaja serta meraih perhatian sehingga ia menjejaskan kehidupan pelakon cilik itu.

Hal yang sama turut diluahkan oleh penyanyi rap, Caprice yang mempersoalkan mengenai niat seseorang itu jika mahu bersedekah.

A post shared by Caprice (@capriceofficial)

“Kalau betul-betul nak sedekah, do it with your heart and jangan soal. Kalau tak nak sedekah, tak payah bagi tapi tak payah soal jugak”- katanya di dalam video yang di muat naik di Instagram.

Dalam pada itu, Aliff telah mengeluarkan sebuah video lagi berkaitan dengan kecaman dari pelbagai pihak tentang niat murninya untuk membantu Aqish dan ibunya.

A post shared by Aliff syukri bin kamarzaman (@aliffsyukriterlajaklaris)

Dalam video yang dimuatnaik di Instagram dan Youtube ini, Aliff meluahkan kesedihan dan kekecewaan terhadap kecaman-kecaman yang diterima sehingga mengalirkan air mata.

Namun, di ruangan komen ada yang menganggap perilaku Aliff ini sebagai sebuah lakonan  dan aksi menangis tak menjadi.

Hal yang sama di suarakan oleh Caprice malah menasihati Aliff supaya mengambil kelas lakonan selepas ini.

“Someone please call Fatimah Abu Bakar @fatimahabukar and give this man some classes macam mane nak nangis kasi nampak real skit.”

Apa-apa pun, kami berharap kisah Aqish dan ibunya ini tidak menimbulkan spekulasi-spekulasi liar sehingga boleh mendatangkan fitnah. Kita doa-doakan yang baik-baik, dan netizen perlu menjaga kata-kata supaya tidak menjejaskan kehidupan mereka berdua.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Mahu Tampar Ain Edruce Kerana ‘Camelia’

Masih segar diingatan kami mengenai rantaian drama Nur yang berjaya mencetuskan fenomena nya tersendiri. Malah ada penonton yang turut beremosi melihatkan beberapa adegan yang dilakonkan oleh pelakon-pelakon di dalam drama tersebut.

Kini, drama terbaharu berjudul Camelia juga tidak kurang hebatnya memberi impak sehingga membuatkan penonton beremosi menonton watak yang dilakonkan oleh Ain Edruce di dalam drama itu menerusi slot Drama Sangat, TV3.

A post shared by TV3 | NTV7 | TV9 Drama Squad (@dramasangat)

Dalam drama itu, Ain atau nama sebenarnya Nurulain Edruce,29 memegang watak sebagai Marina yang merupakan anak bongsu daripada tiga beradik.

Baru sahaja memulakan ‘debut’ nya, namun lakonan menjadi daripada Ain membuatkan penonton begitu beremosi sehingga ada daripada mereka ingin menampar pelakon itu gara-gara ‘Marina’.

Dalam masa yang sama rata-rata daripada mereka turut memuji lakonan Ain biarpun berasa geram dengan sikapnya di dalam drama itu.

Selain Ain, drama Camelia turut dibarisi pelakon-pelakon popular seperti Saharul Ridzwan, Datin Diana Danielle, Hafidz Roshdi, Lisdawati , Zarina Zainuddin dan ramai lagi.


McDonald’s Malaysia Perkenal Nugget Versi Pedas

Ada sahaja menu terbaharu daripada McDonald’s membuatkan netizen teruja sehingga ada diantara menu tersebut ‘sold out’. Harapan kami agar menu terbaharu ini tidak mengalami nasib yang sama.

Ini kerana McDonald’s Malaysia telah memperkenalkan McNugget dalam perisa pedas khas buat mereka yang sukakan masakan pedas, sesuai dengan ‘tekak’ rakyat Malaysia. Sama seperti menu-menu yang lain Spicy Chicken McNugget ini juga hanya untuk masa terhad!

Jadi buat anda yang ingin mencubanya, boleh dapatkan di cawangan McDonald’s berhampiran dengan harga bermula dari RM9.43 untuk 6 ketul nugget, RM13 untuk 9 ketul nugget dan RM24 untuk 20 ketul nugget. Adakah bakal menjadi menu kekal kelak? Sama-sama kita nantikan sambutannya!


Hilang 45KG! Ini Tips Diet Yang Adele Amalkan

Adele is looking fab! Itulah pujian yang diberikan oleh rata-rata peminat mengenai penampilan terbaru penyanyi antarabangsa, Adele yang kini kelihatan begitu ramping jauh sekali daripada imej awal pembabitannya sebagai seorang yang berisi.

Dikhabarkan, pelantun Hello itu telah kehiiangan sebanyak 45 kilogram secara keseluruhannya dan ramai yang tertanya rahsia penyanyi itu. Sebelum ini, media antarabangsa melaporkan dia pernah mempunyai rasa malu untuk makan di khalayak ramai dan kini tidak lagi malu untuk berbuat demikian. Keputusan perceraiannya dengan bekas suami, Simon Konecki ternyata memberi lembaran baru buat Adele.

Buat yang tertanya, Adele telah mengamalkan idet Sirtfood yang mana membolehkan pengamalnya mengambil ‘dark chocolate’ di dalam diet mereka. Selain itu, daging pejal, daun seleri juga merupakan rutin yang wajib diambil.

Ramai yang percaya bahawa Adele bukanlah seorang ‘kaki gym’ dan sebaliknya bergantung sepenuhnya pada diet. Selain itu, penyanyi ini juga dikatakan telah berhenti mengambil makanan berproses, gula dan soda. Tertanya berapakah jumlah kalori yang diambil sehari oleh Adele? Hanya 1,000 kalori!


[GIVEAWAY] 30 Pasang Tiket Tayangan Eksklusif Filem Seram ‘Si Manis Jembatan Ancol’ Untuk Dimenangi

Filem Si Manis Jembatan Ancol akan mula ditayangkan di pawagam Malaysia pada 30 Januari 2020. Reboot dari filem dengan nama yang sama yang pernah terkenal di era 80-90 ini kembali menceritakan sebuah kisah rakyat  tentang wanita bernama Maryam, di mana kematiannya menimbulkan tanda tanya.

Ceritanya bermula sewaktu Maryam (Indah Permatasari) mengalami konflik rumahtangga dengan suaminya, Roy (Arifin Putra). Pergaduhan mereka berdua itu kemudiannya bertambah buruk dan berlakunya keretakkan rumahtangga.

Maryam, yang sedang berduka kerana konflik itu, kemudian bertemu dan mengenali seorang pelukis bernama Yudha (Randy Pangalila).

Kehadiran Yudha yang baru saja kenal membuatkan Maryam merasa lebih tenang.Ia menjadikan hubungan mereka semakin akrab seperti  sepasang kekasih.

Tetapi tidak disangka-sangka, hubungan itu sebenarnya menjadi malapetaka terhadap hubungan rumahtangga Maryam dan Roy yang diambang kehancuran.

Maryam dituduh mempunyai hubungan sulit dengan lelaki lain di belakang suaminya.

Di tengah-tengah konflik itu, Roy merancang untuk membunuh Maryam, yang ternyata mempunyai sebuah rumah sebagai pusaka. Maryam dibunuh dengan senario seolah-olah Yuda melakukannya. Tapak pembunuhan di sebuah jambatan.

Selepas kematiannya, kecoh dengan berita kemunculan wanita cantik dengan selendang merah menghantui penduduk di sekitar. Dikatakan bahawa dia mahu membalas dendam untuk peristiwa masa lalu. Trailer Si Manis Jembatan Ancol boleh ditonton menerusi video di atas.

Bagaimana, adakah anda tertarik untuk menonton? Khas Untuk Peminat Murai MY, pada hari Rabu , 29 Januari 2020 , jam 8.45 malam bertempat di TGV One Utama, kami ingin mencari pembaca bertuah untuk menonton lebih awal filem ini dengan memenangi sepasang tiket tayangan eksklusif!

Caranya anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.

Saya nak menang peraduan Tayangan EKSKLUSIF filem “Si Manis Jembatan Ancol” bersama Murai MY. Rasa tak sabar nak menonton filem “Si Manis Jembatan Ancol” kerana ada pelakon hebat seperti …. (sebut 2 nama pelakon yang membintangi filem ini).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penerbit Ungkap 2 Rahsia Tun M Yang Dibongkarkan Dalam Filem Mahathir, The Journey

Filem Mahathir, The Journey adalah sebuah filem oleh Reliance Media Group Sdn Bhd, mengenai Perdana Menteri Malaysia ke 7,  Tun Dr Mahathir Mohamad. Filem ini masih dalam proses penggambaran dan dijangka akan selesai pada penghujung bulan Februari.

Filem arahan Profesor Mohamad Hatta Azad Khan dengan kos kira-kira RM6 juta itu dirancang akan memulakan tayangan pada Julai 2020 ini sempena ulang tahun Tun M.

A post shared by MAHATHIR the journey (@mahathir_the_journey2020)

Hampir keseluruhan filem ini menceritakan perjalanan kehidupan Tun M selepas melepaskan jawatan sebagai Perdana Menteri pada 2003 sehingga dilantik semula pada 2018.

Disebabkan filem ini lambat lagi akan ditayangkan, pasti ramai yang tertanya-tanya apakah keunikan dan kelainan yang pihak produksi dan pengarah berikan dalam filem ini.

Murai.my berkesempatan menemubual Penerbit Reliance Media Group Sdn Bhd, Yusuf Kelana, ketika ditemui semasa proses penggambaran berlangsung di Sheraton Hotel, Petaling Jaya.

Yusuf berkata, filem ini bakal mendedahkan beberapa peristiwa yang tidak diketahui orang ramai dalam perjalanan hidup Tun M.

“Banyak babak ‘The Untold Story’ (Kisah tak diceritakan) akan dipaparkan dalam filem ini. Yang pasti ramai penonton akan terkejut dan terkesan apabila mengetahui hal sebenar dari kisah perjalanan hidup Tun M”- katanya.

Berikut 2 babak ‘The Untold Story’, yang bakal dipertontonkan kepada orang ramai nanti.

Menurut Yusuf, terdapat satu babak di mana Tun M merajuk dan membawa diri ke luar negara. Kemudian seorang ahli politik wanita mencari Tun M di luar negara untuk memujuknya. Hal ini memang tidak diketahui orang ramai namun ia akan di rungkai dalam filem Mahathir, The Journey.

Nak tahu kenapa Tun M merajuk dan siapa yang memujuk? Sama-sama kita nantikan!

Berita mengenai Tun M mendakwa pesawat disabotaj pernah menjadi isi panas di dada-dada akhbar. Difahamkan ketika itu Tun M hendak menaiki pesawat berkenaan ke Langkawi bagi proses penamaan calon Pilihan Raya ke-14.

Hal ini telah menimbulkan banyak spekulasi dari orang ramai. Susulan dari isu itu, Yusuf berkata, perjalanan cerita mengapa Tun M disabotaj dan bagaimana beliau boleh terbang ke Langkawi walaupun pesawat rosak akan didedahkan dalam filem filem Mahathir, The Journey.

Mahathir, The Journey dibintangi oleh pelakon Azhar Amir (Dr Mahathir), Fauziah Latiff (Tun Dr Siti Hasmah Mohd Ali), Hilal Azman (Datuk Seri Anwar Ibrahim), Dian P Ramlee (Datuk Seri Dr Wan Azizah Wan Ismail), Lisdawati (Nurul Izzah Anwar), Dazrin Kamarudin (Syed Saddiq Syed Abdul Rahman), Afieq Hussain (Datuk Seri Mukhriz Mahathir) dan Harminder Singh (Gobind Singh Deo).

Menurut Yusuf, sehingga hari ini filem ini telah siap sebanyak 70 peratus dan melibatkan hampir 200 orang awam sebagai pelakon tambahan.


‘Aku Ingat Dah Over’- Bekas Isteri Dedah Chef Fikree Abaikan Nafkah Anak

Pada pertengahan tahun lalu, bekas isteri kepada chef selebriti Chef Fikree iaitu Syarifah Zuriehan Ben Yahya telah mendedahkan kisah curang bekas suaminya itu dengan seorang wanita berstatus isteri orang.

Terbaru, Zuriehan menerusi laman Instagram nya sekali lagi membuat pendedahan yang mengejutkan yang mana Chef Fikree didakwa telah mengabaikan nafkah anak mereka,Jayden Malik, 3. Malah menurutnya, dia ditinggalkan ibarat sehelai sepinggang tanpa sebarang nafkah untuk mereka.

“Kadang tu terfikir juga… aku yang diceraikan ke engkau? Dahlah ditinggalkan sehelai sepinggang dengan anak kecil, lepas tu bulan puasa dengan hari raya terkontang kanting, kereta tak ada, rumah kena keluar.

“Sampai sekarang pun aku yang jaga anak seorang diri, makan minum semua sakit demam bagai,”

Dedah Zuriehan lagi, dia turut memberitahu bahawa baru-baru ini skandal bekas suaminya itu menghubunginya selain memberitahu bahawa dia bertuah memiliki suami seperti Chef Fikree sebelum ini. Dalam sebuah perkongsian lagi menerusi laman Insta-story nya, kelihatan Zuriehan memeriksa suhu badan anak mereka dipercayai akibat demam.

Sebagai info, Zuriehan dan Chef Fikree telah berkahwin sekitar tahun 2015 dan dikurniakan seorang anak lelaki, Jayden Malik. Pasangan ini disahkan bercerai dengan talak satu pada Mei 2019.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Linda Rafar Sedih Ucap Selamat Tinggal Pada Sasha Saidin

Penyanyi Sasha Saidin baru-baru ini telah selamat melangsungkan perkahwinannya bersama usahawan, Sirhan Wahab dalam sebuah majlis serba sederhana yang dihadiri oleh keluarga dan rakan terdekat.

Dalam pada itu, Sasha turut memaklumkan akan berpindah ke Emiriah Arab Bersatu (UAE) mengikuti suaminya yang bekerja dalam sektor kewangan di negara itu. Biarpun gembira dengan keputusan tersebut, namun dalam masa yang sama-sama keluarga dan rakan terdekat turut berasa sedih terutama buat rakan-rakan seperjuangannya di dalam Elite seperti Linda Rafar, Azza dan Watie Sadali.

Menerusi laman Instagram nya, Linda atau nama sebenarnya Azlinda Binti Rafar berkongsi rasa sedih dan kenangannya bersama Sasha sepanjang persahabatan mereka . Menurut Linda, rakan baiknya itu begitu banyak memberi sokongan dan bantuan selama ini. Tambahnya, dia sama sekali tidak akan melupakan pengorbanan Sasha dan akan merinduinya kelak.

“Sha… im crying non stop! i tak sedar rupanya this time you betul-betul tinggalkan i😩.. sha, i takkan lupa semua jasa baik you sejak zaman elite masa kita pergi Australia bersama, zaman kita mula mengenal dunia you sentiasa ada dengan Linda.. you je yang panggil i baby gurl”

Dalam perkembangan lain, Linda bakal melancarkan tudung jenamanya sendiri, LRHIJAB dalam masa terdekat.

Kongsi Linda, rekaan tudung ini merupakan idea penyanyi ini sendiri selain menyifatkan ianya merupakan impian Linda sepanjang 30 tahun berada dalam industri hiburan.


Erma Fatima Kongsi Pengalaman Terlepas ‘Flight’ Ke Mekah

Pengalaman terlepas penerbangan ke destinasi yang ingin ditujui bukanlah satu kenangan manis malah ada yang membuatkan mereka yang merasainya seakan ‘trauma’ untuk berhadapan dengannya buat kali kedua.

Pengalaman yang sama turut dikongsi oleh pelakon dan pengarah tersohor, Erma Fatima yang terlepas penerbangan kerana mengejar waktu untuk menunaikan solat baru-baru ini. Malah ketika itu, Erma bersama-sama dua anak perempuannya yang turut ketinggalan penerbangan.

A post shared by ermafatima (@ermafatima)

Kongsi pelakon drama Mak Cun itu, pada mulanya dia telah bertanyakan pada pekerja yang bertugas mempunyai baki masa yang tinggal untuk dia dan anak-anaknya menunaikan solat. Setelah dimaklumkan mempunyai sedikit masa, dia bergegas menunaikan solat namun perkara yang tidak dijangka berlaku selepas itu. Mereka sekeluarga tidak dibenarkan menaiki pesawat kerana pintu masuknya sudah ditutup.

“Kami masuk lounge dan tanya sempat lagi tak nak solat? Orang kaunter tu jawab sempat 10 minit, kami pun solat!

“Habis solat terus ke gate, tak ada singgah mana pun, kami sampai pukul 3.10 petang, gate dah tutup mereka kata dia orang tengah nak keluarkan beg aku, penerbangan (sepatutnya) pukul 3.25 petang,” kongsi Erma

Biarpun sedih, Erma tetap redha dengan nasib yang menimpa selain turut menitipkan pesanan sebagai pengajaran buat pengikutnya agar tidak mengulangi kejadian yang sama dialami mereka pada masa akan datang.

Erma dan dua anaknya, Citra, 18 dan Nurain, 13 kini berada di kota suci Mekah bagi menunaikan umrah.


Hanya Sebulan Berpisah! Channing Tatum & Jessie J Kembali Bercinta

Sebelum ini, media antarabangsa melaporkan pelakon Hollywood terkenal Channing Tatum telah berpisah dengan penyanyi, Jessie J. Namun perpisahan mereka disifatkan media perpisahan secara baik tanpa sebarang persengketaan pada 19 Disember tahun lalu.

Terbaru, kedua-dua selebriti dikhabarkan kembali intim bercinta selepas menghabiskan waktu bersama. Biarpun tidak menunjukkan pada umum, namun kemesraan yang ditunjukkan memberi gambaran seolah-olah mereka sememangnya bercinta.

“Pada awalnya mereka sememangnya mahu berpisah dan telah membawa haluan sendiri namun akhirnya mereka kembali semula.

“Baru-baru ini mereka nampak bahagia menghabiskan waktu bersama… walaupun tidak menunjukkan kemesraan di tempat awam tetapi ramai yang percaya mereka berada dalam hubungan yang baik”

Dalam pada itu, seperti mengesahkan spekulasi tersebut, Jessie juga telah menetap di rumah Channing sejak beberapa minggu yang lalu malah mereka turut dilihat meluangkan masa bersama di sekitar Los Angeles, Amerika Syarikat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-Gara Coronavirus, Empat Filem Ditangguhkan Di Pawagam Malaysia

Sejak awal minggu lalu,isu wabak Coronavirus menjadi tumpuan dunia apabila kes tersebut berada di tahap membimbangkan. Bermula di China, wabak tersebut kini turut tersebar di beberapa negara lain seperti Thailand, Korea termasuk Malaysia sendiri. Sehingga kini sebanyak 830 kes Coronavirus dilaporkan yang melibatkan 25 kematian.

Dek kerana wabak tersebut, empat filem mandarin yang dijangka masuk pawagam tempatan dalam masa terdekat ini telah telah ditangguhkan tayangannya. Filem yang dimaksudkan adalah Vanguard, The Rescue, Detective Chinatown 3 dan filem fantasi animasi, Jiang Zi Ya: Legend of Deification.

Rata-rata peminat berasa sedikit terkilan dengan pengumuman tersebut apatah lagi berasa teruja untuk menonton filem aksi lakonan Jackie Chan menerusi filem Vanguard.

Sehubungan dengan itu, pawagam seperti MBO,GSC serta TGV turut mengumumkan penangguhan tayangan filem itu sehingga diumumkan kelak. Buat mereka yang sudah membuat tempahan pembelian tiket filem-filem tersebut boleh membuat tuntutan semula wang menerusi pawagam-pawagam yang terlibat.


Inilah Senarai Bandar Di Asia Termurah Untuk ‘Backpackers’

Dah nama pun backpacker, semestinya sangat sinonim dengan bajet perjalanan murah. Dari pengangkutan, penginapan, juga makanan, kebiasaannya bagai backpacker, mereka tidak memerlukan apa-apa yang mewah, apa yang penting, selamat samapai di sana dan selesa.

Baru-baru ini, sebuah kumpulan insurans yang berpangkalan di UK, Alpha Travel, mengeluarkan laporannya mengenai negara termurah untuk pelancong bajet seperti backpacker.

Dilaporkan oleh Lonely Planet, Alpha Travel menyusun senarai ini dengan mengumpulkan pelbagai maklumat dari pelbagai bandar di Asia.

Maklumat ini termasuk kos purata penginapan per malam di asrama, dua kali perjalanan dengan pengangkutan awam, tiga porsi makanan dalam sehari, satu tiket untuk melawat tarikan pelancongan, dan tiga botol bir tempatan (Yang ini haram untuk orang muslim).

Dari penyelidikan itu didapati bandar Hanoi di Vietnam menjadi juara sebagai negara termurah untuk backpacker. Di Hanoi, kos minimum yang dibelanjakan sekitar 18.30 dolar AS.

Beralih ke arah selatan, di Ho Chi Minh City, anda perlu menambah sedikit untuk anggaran minimum harian anda untuk perjalanan, iaitu 19.48 dollar AS atau setara dengan RM79. Di bawah Ho Chi Minh, terdapat Bandar Yangon di Myanmar, di bandar itu, backpacker memerlukan US$ 20.10 per hari.

Kemudian, di manakah bandar paling mahal untuk backpackers? Masih berdasarkan data yang sama, Kota Tokyo di Jepun adalah yang paling mahal di kalangan semua negara di Asia.

Untuk dapat bertahan di Tokyo, backpacker harus bersedia dengan bajet sekurang-kurangnya 72.58 dolar AS per hari, atau sekitar RM295. Mahal kan?

Agak mengecewakan, di Kuala Lumpur berada di dalam kelompok 10 bandar termahal. Alpha Travel menyatakan bahawa backpackers perlu menghabiskan sekitar 29.30 dolar AS atau sekitar RM119.10 per hari. Manakan tidak, tiket nak masuk tengok haiwan-haiwan di  Zoo Negara pun dah hampir mencecah RM80 untuk pelancong asing.

Untuk melihat senarai penuh dalam laporan tersebut, berikut merangkumi 20 bandaraya termurah dari pelbagai negara di Asia untuk backpacker.;


Hotel Di Melaka Ini Tawarkan Kemudahan Aneh Untuk ‘Solo Traveller’

Bagi sesetengah orang, melancong secara bersendirian atau solo travelling sangat menyeronokkan. Salah satunya adalah kerana mereka dapat meneroka tempat dengan lebih bebas dan fokus. Selain daripada itu, solo travelling juga dapat melatih diri untuk menjadi lebih yakin dan disiplin.

Walaupun begitu, tidak semua orang melihat bahawa solo travelling ini adalah menyeronokkan. Sesetengah menganggap bahawa solo travelling ini membuat mereka berasa kesepian. Inilah yang dilihat oleh sebuah hotel di Melaka.

Menolak anggapan bahawa solo travelling kebiasaanya kesepian, Moty Hotel, yang terletak di Melaka, membolehkan tetamu menyewa haiwan semasa menginap. Menariknya, haiwan yang dimaksudkan bukan kucing atau anjing, tetapi ikan emas.

Menariknya,tiada bayaran dikenakan kepada tetamu yang menyewa ikan mas itu. Mereka hanya perlu mematuhi terma dan syarat yang ditetapkan.

Antara syarat yang dikenakan adalah termasuk tidak memberi makanan kepada ikan tanpa pengetahuan penyambut tetamu, tidak menambah air ke bekas, tidak mengeluarkannya dari hotel, jangan menakutkan ikan, dan jangan cuba untuk menangkapnya.

Jika ikan emas yang dinamakan Baby and Shark ini ditemui mati, tetamu dikenakan bayaran tambahan sebanyak RM100.

Hotel yang terletak berhampiran dengan Jeti Parameswara ini menawarkan harga bilik bermula dari RM226 untuk semalam termasuk dengan sarapan pagi.

Jadi, bagaimana, berminat dengan kemudahan hotel yang aneh ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Helikopter Terhempas! Kronologi Kemalangan Maut Kobe Bryant & Anak Perempuannya Terungkap

Berita sedih datang dari legenda bola keranjang Kobe Bryant. Pemain bola keranjang dengan julukkan The Black Mamba dilaporkan terbunuh dalam nahas helikopter di Calabasas, California, Amerika Syarikat, Ahad (1/26) waktu tempatan pagi.

Bukan sahaja Kobe, anak perempuannya Gianna “Gigi” Maria Onore, 13, juga meninggal dunia dalam kecelakaan tragis itu.

Laporan terkini tentang kronologi kemalangan helikopter yang dinaiki oleh Kobe Bryant dan puteri telah dikeluarkan. Dilaporkan oleh TMZ pada hari Isnin (1/27), Kobe dan Gigi antara yang termasuk dari lapan penumpang bersama satu juruterbang dalam helikopter Sikorsky S-76.

Difahamkan bahawa bekas pemain LA Lakers menggunakan helikopter itu menuju ke Akademi Mamba dekat Thousand Oak, California, untuk berlatih bola keranjang.

Di dalam helikopter tersebut terdapat juga jurulatih bola keranjang Orange Coast College, John Altobelli. Termasuk anak perempuan John Altobelli, Alyssa Altobelli, dan isterinya, Keri Altobelli.

Sebelum kemalangan berlaku, helikopter yang membawa Kobe telah terbakar. Seorang saksi dari warga tempatan mengatakan bahawa dia telah mendengar enjin helikopter bunyi dentuman yang kuat sebelum terjunam.

Pegawai polis tiba di tapak kemalangan itu lapan minit selepas menerima panggilan, dan kira-kira sejam kemudian api baru dipadamkan. Dalam video yang tular, helikopter yang didakwa dinaikinya terjejas sebelum menghentam bukit kira-kira 7.6 kilometer dari pusat bandar Los Angeles.

Dilaporkan bahawa helikopter itu terbakar ketika terhempas ke bukit. Laporan awal dari Federal Aviation Administration (FAA) atau agensi pengawal selia penerbangan awam di Amerika Syarikat telah melaporkan bahawa terdapat lima orang terbunuh dalam kemalangan itu, termasuk Kobe dan Gigi.

Tetapi pejabat LA County Sheriff memberikan laporan terkini dengan menyebut sembilan orang meninggal dunia dalam kejadian itu, juruterbang dan lapan penumpang. Yang bermaksud tiada seorang pun yang terselamat daripada peristiwa malang itu.

Kobe Bryant adalah salah seorang pemain NBA terbaik yang pernah ada. Sepanjang kariernya selama 20 tahun, Bryant secara aktif mempertahankan LA Lakers dan menjadi Most Valueable Player (MVP) pada tahun 2008. Hingga kini, ucapan takziah terus mengalir dari peminat dan rakan sekerja Kobe, termasuk selebriti dunia seperti penyanyi, Justin Bieber.


Hana Azraa Nekad Mahu Dedah Bukti PU Abu Curang

Baru-baru ni, isteri kepada pendakwah selebriti, Pencetus Ummah Abu atau lebih dikenali sebagai PU Abu, Hana Azraa telah mendedahkan bahawa suaminya itu telah berlaku curang.

Menerusi laman Instagram nya, Hana telah memuat naik sekeping foto wanita yang tidak bertudung dipercayai skandal kepada suaminya. Menjelaskan lebih lanjut mengenai perihal tersebut, PU Abu mendakwa isu itu hanya sekadar salah faham selain mengandaikan tinndakan dibuat oleh Hana disebabkan oleh emosi seorang ibu yang sedang hamil.

Susulan daripada itu, isterinya memuatnaik sebuah lagi posting di laman Instagram nya. Menurut Hana, dia nekad akan mendedahkan segala bukti mengenai kecurangan suaminya tidak lama lagi. Jelasnya, buat masa ini dia mahu berehat seketika dan enggan memberikan komen lanjut mengenai pendedahannya sebelum ini.Tinjauan terkini Murai.my juga mendapati Hana sudah memadam kesemua postingnya di laman Instagram.

Sebagai info, PU Abu telah bernikah dengan Hana Azraa, seorang ibu tunggal dua cahaya mata sekitar Mac 2019 dan isterinya itu kini sedang sarat hamil anak pertama mereka. Menjadi kontroversi hangat tahun lalu, terdahulu PU Abu dikatakan telah menceraikan bekas isterinya, Ain Afini ketika wanita itu sedang hamil 7 bulan sebelum berkahwin dengan Hana Azraa.


Nadira Caliph Busker Dedah Sudah Bercerai 2 Tahun Yang Lalu

Pendedahan yang mengejutkan telah dibuat oleh vokalis wanita kumpulan Caliph Buskers, Nadira yang mengesahkan bahawa dia telah bercerai dengan suaminya, Fendy Adlun yang juga pemain drum kumpulan itu sejak dua tahun yang lalu.

Menerusi laman Instagram nya, Nadira atau nama sebenarnya Nurnadira Rubiana menjelaskan bahawa ini adalah masa yang sesuai untuk mendedahkan mengenai hubungan mereka agar tidak menjadi salah faham atau tanda tanda dari mana-mana pihak selepas ini.Akui tidak ingin menginginkan perpisahan terjadi diantara mereka, namun dia menganggap ini adalah jalan yang terbaik dan redha dengan ketentuan-Nya.

“Dua tahun merahsiakan, jalan yang terbaik adalah berterus-terang agar tiada lagi kekeliruan dan tanda tanya dari mana-mana pihak.

“Tiada siapa yang inginkan perpisahan. Namun sebagai manusia, siapa kita untuk menidakkan apa yang sudah tertulis.

“Setiap yang berlaku pasti ada hikmahnya. Ya, aku redha dengan ketentuan ini. Allah takkan turunkan sesebuah ujian jika kita tidak mampu untuk menghadapinya,” kongsinya.

Biarpun sudah berpisah, namun menurut Nadira dia mengharapkan agar mereka dapat terus kekal menjadi sahabat. Bukan sahaja sebagai satu kumpulan malah turut membesarkan anak mereka dengan penuh kasih sayang. Dikesempatan itu, penyanyi ini juga mendedikasikan ucapan terima kasih buat Fendy kerana menjaganya selama ini selain mendoakan agar bekas suaminya itu dipertemukan dengan seorang insan yang lebih baik.

“Terima kasih kerana telah menjagaku walau dalam waktu yang singkat. Berjuta kemaafan ku pohon dari hati yang terdalam.Aku mohon ampunkan segala salah silap sepanjang beberapa tahun aku menjadi isteri, halalkan segala makan minumku selama ini.Meski pun jodoh kita tak panjang, jangan anggap ini sebagai yang terakhir untuk kita.

Tapi anggaplah ini sebagai satu titik permulaan untuk kita memulakan cerita baru, juga langkah baru dalam fasa kehidupan yang baru.Aku doakan semoga kau berbahagia, moga dipertemukan dengan insan yang lebih baik”

A post shared by Nadira (@nadira_caliphbuskers)

Nadira dan Fendy telah mendirikan rumah tangga pada 3 Mei 2014 dan hasil perkahwinan, mereka dikurniakan seorang anak perempuan bernama Nurazalea Zafirah yang kini berusia lima tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kisah Cikgu Suraya Oleh David Teo Undang Kontroversi?

Menerusi perkongsian yang dibuat oleh David Teo di laman Instagram nya, pengarah terkenal ini memberi bayangan akan tampil dengan naskhah terbaru nya tidak lama lagi.

Berjudul Cikgu Suraya, David turut memuat naik gambar pendatang baharu Chumiee Omey yang akan mengalas watak sebagai Cikgu Suraya yang memakai sepersalinan busana berwarna hijau sebagai simbolik kepada guru.

A post shared by David Teo (@davidteo99)

Namun begitu, perkongsian tersebut telah mencetuskan kontroversi yang mana rata-rata netizen menyifatkan persalinan yang dipakai oleh pelakon itu sama sekali tidak melambangkan profesion dan menjatuhkan imej seorang guru.

Dalam pada itu, ada sesetengah daripada mereka turut membantah idea David untuk menerbitkan kisah Cikgu Suraya yang sehingga kini tidak dapat dipastikan akan dihasilkan menerusi drama mahupun filem.

Menurut mereka, kisah cikgu ini hanya akan membuatkan ramai mencari ‘kisah sebenar’ mengenainya. Sekitar era 90-an watak Cikgu Suraya cukup hangat diperkatakan setelah ianya ditampilkan di dalam cerpen lucah suatu ketika dahulu yang mana turut menjadi kontroversi kerana seolah-olah memburukkan institut perguruan dan karier tersebut.


Cipta Sejarah! Billie Eilish Menang Besar Di Grammy Awards 2020

Siapa sangka, pendatang baharu di dalam industri muzik Hollywood, Billie Ellish,18 mencatat pelbagai rekod pada malam ‘Grammy Awards’ 2020 termasuk memecah rekod baharu anugerah berprestij itu.

Disifatkan sebagai malam buat pelantun Bad Guys ini, Billie telah memenangi lima anugerah selepas tercalon di dalam enam pencalonan anugerah. Ini termasuklah empat anugerah utama iaitu Rakaman Terbaik, Album Terbaik, Lagu Terbaik, dan Artis Baru terbaik. Kemenangan tersebut menyaksikan Billie berjaya menewaskan beberapa nama besar seperti Ariana Grande, Taylor Swift, Lana Del Ray dan ramai lagi.

Dengan pencapaian Billie dalam Grammy kali ini sekaligus mencatat sejarah sebagai artis wanita pertama memenangi empat kategori utama selain menjadi penyanyi termuda memenangi anugerah album terbaik yang mana rekod tersebut telah dipegang oleh Taylor Swift, 10 tahun yang lalu menerusi album Fearless.

Selain Billie, penyanyi Lizzo juga mencuri perhatian apabila berjaya memenangi tiga trofi iaitu Persembahan Pop Solo, Album Kontemporari Urban, dan Persembahan Tradisional R&B selepas mendapat pencalonan paling banyak iaitu di dalam lapan kategori.


Dulu Tak Yakin Cakap Melayu? Jom Layan Sesi ‘Q & A’ Bersama Alvin Chong

Siapa yang tak kenal dengan pelakon dan penyanyi Alvin Chong yang pernah popular menerusi sebuah drama rantaian ‘Awak Suka Saya Tak?’. Sebagai info, Alvin yang memulakan kerjaya saya pada tahun 2009 melalui program realiti nyanyian TV, Astro Star Quest (ASQ).

“Saya cukup bernasib baik kerana berjaya layak menjadi 5 peserta terakhir dalam pertandingan itu. Pertandingan inilah yang membantu saya memulakan kerjaya saya dalam industri hiburan”- katanya kepada Murai.my

Alvin dilahirkan di Pulau Pinang, dan dibesarkan dengan bertutur dalam Bahasa Mandarin dan Hokkien. Dia hanya belajar Bahasa Kebangsaan dan Inggeris apabila dia berpindah ke Kuala Lumpur pada tahun 2009.

Pada mulanya dia kurang yakin bercakap dalam Bahasa Malaysia dan Inggeris tetapi lama-kelamaan, keyakinannya semakin bertambah ke tahap sanggup menyanyi dalam Bahasa Malaysia pula.

Keyakinan inilah yang mendorong dirinya merakamkan lagu Melayu pertama bertajuk ‘Lagu Mu’, yang mana dapat membantu mengangkat namanya sebagai seorang penyanyi tempatan.

“Dalam proses pembelajaran Bahasa Malaysia, bermulalah minat saya untuk mempelajari budaya Melayu pula. Pengetahuan budaya Melayu ini bukan setakat telah mendorong saya meningkatkan usaha saya sebagai seorang penyanyi, malah membantu saya menarik perhatian yang lebih besar daripada komuniti orang Melayu di Malaysia” ujarnya.

Pada masa yang akan datang, Alvin berharap dapat menghasilkan lebih lagi lagu-lagu asli dalam Bahasa Malaysia dan juga Cina buat peminat-peminatnyadi Malaysia.

Murai.my berkesempatan menemubual secara eksklusif bersama Alvin untuk mendekati ejaka berbangsa Cina berusia 28 tahun ini. Berikut 9 Soalan yang diajukan kepadanya khas buat peminat.

Selepas pertandingan Astro Star Quest, saya berpeluang meningkatkan pengalaman saya sebagai seorang pelakon melalui 3 filem Cina, iaitu 3 Brothers, The Dream Boyz and Huat the Fish.

Pengalaman ini sekali lagi telah mendorong saya mencuba bakat saya dalam filem Melayu, bermula dengan drama Melayu tempatan, Dia Semanis Honey dan seterusnya Suri Hati Mr. Pilot, kedua-duanya pada tahun 2016, dan seterusnya dengan Awak Suka Saya Tak? pada tahun 2017. Saya cukup bernasib baik kerana boleh membahagikan masa dan minat saya antara menyanyi dan berlakon.

Saya telah berusaha dalam kerjaya saya selama 10 tahun, dan sepanjang masa tersebut, perkara yang paling saya menghargai adalah senyuman-senyuman yang terukir pada muka peminat-peminat saya apabila mendengar lagu ataupun menonton filem saya.

Penghargaan inilah yang mendorong saya untuk berusaha lebih lagi bagi para peminat saya.

Saya amat bersyukur kerana diberi peluang untuk berlakon dalam drama-drama Melayu tempatan dan berhasrat untuk membuat lebih banyak dalam masa terdekat. Sebagai permulaan dan bersempena Tahun Baru Cina 2020, sebuah telefilem bertajuk Sir Alvin akan ditayangkan di TV3, di mana saya memainkan peranan seorang cikgu berdedikasi yang telah dihantar ke sekolah terpencil yang tidak mempunyai kemudahan-kemudahan asas.

Saya juga sedang berlakon dalam satu lagi drama Melayu di Astro bertajuk Tolong Sempurnakan Cerita Mami. Selain berlakon, saya baru sahaja melancarkan satu lagu Melayu berjudul Tak Terganti, dan saya merancang untuk mengadakan lawatan ke kampus untuk bertemu dengan peminat di seluruh Malaysia.

Penggunaan media sosial sangat popular pada hari ini, dan ini telah membawa pengguna digital sedunia lebih rapat lagi. Saya juga amat aktif di sosial media dan berusaha berinteraksi dengan peminat-peminat saya sebaik mungkin. Saya telah mendapati bahawa cara terbaik untuk mengekalkan hubungan digital yang erat dengan para peminat saya adalah melalui kandungan dan gaya yang asli dan tersendiri.

TikTok tentu sekali membantu dalam proses berinteraksi dengan para peminat saya. Ini adalah kerana TikTok merupakan sebuah platform yang selamat, positif dan kreatif yang menggalakkan penglibatan penonton, dan membolehkan saya menghasilkan kandungan yang tulen dan yang lebih memberangsangkan lagi.

TikTok juga merupakan platform yang membolehkan khalayak ramai menggunakan lagu-lagu saya untuk menghasilkan video mereka tersendiri. Ini boleh dilakukan dengan menggunakan ciri-ciri penyuntingan TikTok yang mudah dimanipulasikan.

TikTok merupakan sebuah platform digital unik yang direkacipta khas bagi menghasilkan video mudah alih ringkas dengan menggunakan lagu-lagu terkini dan pelbagai penyaring yang menarik. Bukan itu sahaja, ia membolehkan platform silang, di mana saya boleh  berkongsi platform media sosial yang lain tanpa batasan dari TikTok. Ciri unik inilah yang membolehkan saya berkongsi kandungan kreatif saya ke khalayak yang lebih luas lagi.

Sebagai seorang penyanyi, saya juga amat kagum dengan pilihan luas lagu-lagu tempatan dan luar negara yang sedia ada dalam platform TikTok. Tambah lagi ciri-ciri dalam aplikasi seperti realiti imbuhan serta pelbagai lagi pelekat, dan ia meningkatkan lagi kualiti kandungan saya.

Selain itu, TikTok kerap kali mengadakan cabaran-cabaran interaktif yang membolehkan saya meluahkan dan sekaligus memasukkan idea-idea kreatif kedalam kandungan saya. Proses in dipermudahkan lagi dengan cir-ciri penyuntingan dalam aplikasi yang mudah digunakan. Tambahan pula, komuniti TikTok juga sering memberikan sokongan bagi memudahkan keluk pembelajaran penggunaan TikTok dan ciri-cirinya.

Majoriti peminat saya datang dari Malaysia, di mana ramainya diwakili komuniti orang Melayu. Ini disebabkan hasil kerjaya saya dalam filem-filem Melayu. Sebaliknya, saya juga mempunyai peminat-peminat komuniti Cina yang menggemari lagu-lagu saya yang dihasilkan dalam Bahasa Mandarin.

Saya juga mempunyai peminat dalam talian melalui platform-platform media sosial saya, dan seperti yang saya sebutkan tadi, penggunaan media sosial telah membawa pengguna digital sedunia lebih rapat lagi. Sebagai contoh, TikTok telah memperluaskan lagi khalayak saya ke banyak negara lain termasuk India, Turki, dan Pakistan.

Nasihat utama saya adalah untuk mengejar impian anda. Tak kira industri apa pun, sentiasalah berpegang kuat pada impian yang telah anda tetapkan. Sambil mengejar impian ini, akan tiba masa dimana anda akan dicabar dan perlu keluar dari zon selesa anda untuk mencapai matlamat yang telah ditetapkan. Hadapilah setiap cabaran tanpa hilang tumpuan dan sentiasa minta bantuan jika anda memerlukannya.

Satu lagi nasihat yang saya ingin berikan ialah untuk menggunakan platform-platform media sosial bagi memberi kelebihan kepada anda. Sebagai contoh, TikTok membolehkan ciri perkongsian silang di mana anda boleh berkongsi platform media sosial yang lain tanpa batasan dari TikTok. Penggunna-pengguna TikTok juga boleh menyertai pelbagai cabaran interaktif yang meningkatkan lagi pendedahan mereka kepada jenama-jenama tempatan dan luar negara.

Saya ingin mengucapkan ribuan terima kasih kepada semua peminat saya yang sering memberikan sokongan sepanjang kerjaya saya, dari permulaan hingga sekarang.

Daya berharap agar para-peminat saya anda akan terus menyokong kerjaya saya, dan saya pula akan memainkan peranan saya dan berusaha lagi untuk menghasilkan filem dan lagu yang terbaik dari kemampuan saya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat & Rakan Selebriti Kecewa Ilya ‘Digam’ Buat Persembahan

Baru-baru ini di media sosial tular mengenai dakwaan pelawak Ilya Buang atau lebih dikenali sebagai Pak Ya yang dikatakan telah dihalang daripada terbabit dalam rakaman program Sepahtu Reunion Al Puasa yang sepatutnya berlangsung di Royal Teater, Shah Alam pada Ahad lalu.

Menerusi perkongsian daripada netizen, pelawak itu dihalang kononnya berpunca daripada sindiran jenaka nya bersama kumpulan Rare pada malam ‘final’ Maharaja Lawak Mega 2019 (MLM2019). Susulan daripada itu, dalam posting nya di laman Instagram, dia turut memohon maaf kepada semua pengikutnya kerana sesi rakaman program khas tersebut terpaksa ditangguh ke sebuah sesi rakaman yang akan diberitahu kelak.

Dalam perkembangan lain, rakan selebriti seperti Shahrol Shiro dan Amyza Aznan turut meluahkan rasa kecewa mereka selepas Pak Ya diperlakukan sedemikian. Menurut mereka, tindakan seperti itu seolah-olah menutup punca rezeki pelawak terkenal berkenaan selain turut mempersoalkan sesetengah selebriti lelaki yang terpalit dengan kontroversi lain masih ‘bebas’ untuk berkarya.

Akui dihalang untuk beraksi pada malam Ahad lalu, dalam perkongsian MStar Online Pak Ya berkata sindiran yang dibuat ketika MLM2019 baru-baru ini hanya sekadar berjenaka dan tidak sangka sesetengah pihak memandang serius akan perkara tersebut. Malah jenaka mereka turut mendapat kelulusan pihak produksi sebelum beraksi secara langsung.

“Ya, betul saya disekat daripada beraksi oleh orang-orang tertentu di Shah Alam.

“Ia mungkin berkaitan dengan Maharaja Lawak Mega yang saya buat masa final hari tu kerana mereka sendiri (pihak berkenaan) yang maklumkan kepada Astro.

“Memang ada sikit sindiran, cuma ia dibuat untuk tujuan melawak saja. Tak sangka pula mereka ambil serius,”

Kongsi Ilya lagi, rakan-rakan Rare yang lain seperti Ropie dan Ajak turut berhadapan dengan masalah yang sama(dihalang) selain mengharapkan isu ini dapat diselesaikan dengan segera bagi melancarkan jadual penggambaran mereka.


5 Petua Dari Bekas Ejen CIA, Untuk Pastikan Bilik Hotel Anda Selamat

Pernahkah anda merasa takut atau gusar jika tinggal di bilik hotel seorang diri? Ya, sudah tentu anda pernah mengalami perasaan ini lagi-lagi jika bilik yang dihuni sangat besar.

Selain bimbang sebab tidak ditemani kawan atau takut makhluk halus, anda mungkin merasa ketakutan kerana bilik itu tidak selamat. Manalah tahu, mungkin barang-barang anda akan hilang saat anda meninggalkan bilik untuk keluar.

Seperti yang dilaporkan oleh Entrepreneur, veteran Marin dan bekas ejen CIA (Agensi Risikan Pusat), Drew Dwyer berkongsi 5 petua yang boleh anda lakukan untuk memastikan bilik anda sentiasa selamat. Nak tahu apa?

Sebagai langkah berjaga-jaga, hidupkan radio atau televisyen dengan kadar bunyi yang rendah sepanjang tempoh penginapan.

Harus dipasangkan ketika berada di dalam bilik, atau tidak. Bunyi dari TV atau radio akan menghalang suara anda didengari oleh seseorang yang sedang cuba menghendap masuk bilik anda.

Bawa penggera gerakan yang boleh diletakkan di sekitar pintu. Ia boleh dibeli dengan harga yang murah secara dalam talian dan boleh didapati di kebanyakkan kedai elektronik.

Menurut Dwyer, tingkat bawah hotel dianggap kawasan paling mudah untuk diakses oleh penceroboh. Manakala bilik di tingkat teratas pula selalunya agak sukar untuk menyelamatkan diri sekiranya berlaku kecemasan. Jadi pilihlah bilik yang berada di pertengahan.

Kaedah ini mungkin dianggap tidak terlalu selesa untuk sesetengah orang. Walau bagaimanapun, bagi anda yang bimbang bilik anda diceroboh orang yang tidak dikenali atau takut kehilangan sesuatu, tips ini akan sangat berguna.

Sentiasa gunakan tanda “Do Not Disturb” atau “Jangan Ganggu”, sama ada anda berada di dalam bilik atau tidak.

Di samping itu, sentiasa tutup tingkap anda dengan langsir supaya orang tidak dapat melihat secara langsung bilik hotel anda.

Hidupkan lampu bilik sepanjang hari walaupun anda tidak berada di dalam bilik. Cara ini mungkin tidak menjimatkan elektrik dan tidak mesra alam. Tetapi dengan menghidupkan lampu bilik, anda memberi petunjuk kepada orang lain bahawa bilik itu ada penghuninya. Jadi, tidak mungkin ada yang berani untuk cuba pecah masuk.

Jangan lupa untuk menyimpan lampu suluh di sekitar katil. Letakkan lampu suluh di tempat yang mudah untuk dicapai, jadi anda tidak mempunyai masalah jika mahu menggunakannya apabila diperlukan.

Sebagai langkah terakhir, sediakan beg kecil yang mengandungi barang-barang penting. Bermula dari kad pengenalan sehinggalah dokumen peribadi seperti pasport, kad bank, dan telefon bimbit. Juga ubat-ubatan (jika anda mempunyai ubat-ubatan yang mesti dimakan mengikut arahan doktor), dan sebagainya. Apabila sesuatu berlaku yang diingini, tak perlu fikir panjang “ambil dan lari”.

Bagaimana, tip dari Dwyer ini sangat mudah bukan? Jangan lupa untuk mempraktikkannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Taman Tema MAPS Kini Ditutup Serta Merta!

Bermula hari ini, taman tema Movie Animation Park Studios (MAPS) yang terletak di Ipoh, Perak ditutup serta merta seleps notis penutupan itu dikeluarkan oleh The Receiver and Manager Animation Theme Park Sdn Bhd (ATP), daripada Messrs Ernst & Young.

Terdahulu, taman tema yang menelan kos RM520 juta itu dikatakan tidak akan ditutup walaupun gagal membayar balik bayaran prinsipal berjumlah RM25.7 juta kepada Affin Hwang Investment Bank Bhd (Affin Investment).

Dalam satu perkongsian lain, terdapat dakwaan mengatakan bahawa punca penutupan taman tema yang mula dibuka pada Jun 2017 adalah kerana kegagalan mentadbir.

Biarpun begitu, penutupan ini bukanlah berkekalan dan akan dibuka semula sehingga ke suatu tarikh yang akan dimaklumkan kelak.

Pada 4 Disember lepas, media tempatan melaporkan bahawa Affin Investment melantik Datuk Duar Tuan Kiat dari Messrs Ernst & Young sebagai penerima dan pengurus hartanah milik ATP, yang juga operator MAPS.


Ramai Keliru! Ini Bezanya Headphone, Headset, Earphone, dan Earbuds

Adakah anda tergolong sebagai seorang penggemar memakai earphone apabila mendengar muzik? Kalau ya, yang mana satu pilihan anda, earphone, headphone, headset, atau earbuds? Adakah anda tahu perbezaannya?

Earphone, headphone, headset, atau earbuds istilah yang biasa kita dengar. Tetapi kadang-kadang masih ada orang yang tidak dapat membezakan peranti-peranti ini, yang penting mereka dapat mendengar muzik dengan selesa.

Namun kadang-kala si pemakai akan keliru untuk menyebutnya jadi mungkin lebih baik untuk memahami perbezaan aksesori audio ini.

Mendengar istilah headphone sudah dapat membayangkan bagaimana rupanya. Dia sangat tipikal. Mempunyai dua speaker mini untuk diletakkan di telinga kanan dan kiri. Kedua-dua speaker mini ini disambungkan ke bahan plastik atau kepingan aluminium untuk sokongan yang diletakkan di atas kepala.

Kedua-dua speaker mini ini juga menutupi semua bahagian telinga, supaya dapat mendengar kualiti bunyi yang baik. Headphone direka untuk menghasilkan bunyi yang terbaik dan mengurangkan bunyi bising di luar. Oleh itu, penyerap bunyi juga termasuk dalam dua speaker mini.

Untuk menyambung ke peranti telefon pintar atau komputer riba, headphone biasanya menggunakan port jack audio 3.5 mm, atau sesetengah menggunakan Bluetooth untuk sambungan wireless.

Peranti audio ini boleh dikatakan sama dengan headphone. Persamaannya, terletak dalam bentuk yang sama menggunakan reka bentuk dengan dua speaker mini yang disambungkan ke cangkuk yang terletak di atas kepala pengguna.

Perbezaannya terletak pada fungsi tambahan. Jika headphone hanya berfungsi mendengar bunyi atau muzik, headset juga boleh digunakan untuk berkomunikasi, kerana ia mempunyai mikrofon.

Mikrofon boleh berfungsi untuk berkomunikasi untuk panggilan video, wawancara dalam talian, Skype, atau rakaman suara. Jadi, alat dengar boleh digunakan pada komputer riba atau komputer, bukan pada telefon pintar.

Sebabnya, headset mempunyai dua port, satu audio 3.5 mm, dan sebuah port untuk mikrofon. Biasanya headset sangat popular di kalangan gamers. Jadi dia boleh memberi ulasan mengenai permainan atau berkomunikasi dengan rakan sepasukan.

Peranti ini mempunyai reka bentuk yang lebih kecil daripada headphone atau headset. Terutama untuk saiz speaker. Jika headphone atau headset menutupi semua atau sebahagian daripada telinga,  earphone ini hanya meliputi lubang telinga sahaja.

Earphone selalunya merupakan aksesori tambahan apabila membeli telefon pintar.
Kini, earphone terus berkembang, bukan sahaja menggunakan kabel dan bicu audio 3.5 mm, tetapi kini ia menyokong wireless dengan teknologi Bluetooth dan TWS (True Wireless Stereo).

Walaupun saiznya kecil, earphone disokong oleh lubang mikrofon untuk berkomunikasi. Suara yang dihasilkan tidak sebaik headset. Di samping itu, earphone  berwayar dan wireless biasanya dilengkapi dengan butang naik turun ke bawah, serta butang multifungsi untuk mengambil panggilan telefon juga untuk mengawal pemain muzik.

Earbuds adalah peranti earphone yang direka untuk dimasukkan ke dalam lubang telinga. Dalam penggunaan yang agak lama, peranti ini boleh membuat telinga anda sakit, kerana badan plastik earbuds secara langsung bersentuhan dengan kulit.

Bentuknya seakan-akan seperti  ‘ditindik’ ke telinga. Kelebihan reka bentuk ini ialah ia lebih mencengkam ke telinga dan tidah mudah jatuh. Berbeza dengan fon telinga yang lebih mesra dengan telinga kerana bentuknya tidak menindik.

Seiring dengan perkembangan teknologi, model ini berkembang menjadi peranti yang lebih canggih kerana ia tidak lagi menggunakan kabel. Earbuds wireless kini banyak ditemui di pasaran, seperti Apple AirPods dan Samsung Galaxy Buds.

Itu dia perbezaan antara earphone, headphone, headset, dan earbuds. Mudah-mudahan dengan penjelasan ini dapat memberi kefahaman dan tidak keliru untuk membezakan peranti di atas.

Tetapi perlu diingat, penggunaan alat ini mesti digunakan dengan betul. Jangan dengar bunyi terlalu kuat untuk masa yang lama. Ia mungkin mengganggu kesihatan pendengaran anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cerai Talak Tiga! Amar Asyraf Sudah Berpisah Dengan Isteri Kedua

Oktober tahun lalu, nama pelakon Amar Asyraf hangat diperkatakan apabila seorang wanita yang juga pelakon baharu mendedahkan dia hampir berkahwin dengan aktor itu. Lebih mengejutkan, Amar turut mempunyai seorang lagi isteri dan anak menerusi perkahwinan kedua yang tidak diketahui umum membuatkan wanita itu membatalkan keputusannya untk berkahwin.

Bagaimanapun menurut Amar, isteri pertama nya Arna sedia maklum bahawa dia telah berkahwin dua dan memohon kepada umum untuk membiarkan dia menyelesaikan masalah rumahtangga nya tanpa campur tangan pihak lain.

Terbaru, isteri kedua pelakon itu yang dikenali sebagai Vivi Jeffry menerusi laporan MStar Online telah mendedahkan dia sudah diceraikan talak tiga oleh suaminya. Dedahnya lagi, dia diceraikan pada 4 November tahun lalu dan lafaz dibuat secara bersemuka.

Biarpun begitu, menurut Vivi yang juga penerbit di sebuah stesen TV dia berasa kecewa kerana Amar enggan memberi kerjasama untuk uruskan hal perceraian mereka.

Redha dengan apa yang berlaku, luah Vivi dia tidak menyimpan sebarang dendam terhadap Amar dan menyembunyikan perihal tersebut bagi menjaga nama baik bekas suaminya.

“Ya, Amar sudah menceraikan saya dengan talak tiga pada 4 November tahun lalu dan lafaz itu dibuat secara bersemuka. Saya sudah lama mendiamkan perkara ini sebab ingat nak selesaikan secara senyap-senyap.

“Tapi lain pula jadi apabila dia mengambil keputusan untuk berdiam diri sampai sekarang malah dia juga telah menyekat saya daripada menghubunginya.

“Memang sehingga kini saya tak dapat langsung nak hubungi dia. Jadi tak ada cara lain, saya nak mengambil peguam untuk bantu menguruskan proses perceraian ini,”

Sebagai info,Amar dan isteri pertama nya Arna Salleh telah berkahwin pada 7 Jun 2013 dan hasil perkahwinan mereka dikurniakan dua orang cahaya mata, Muhammad Taufiq dan Ammara Dian.


“Hidupku Ditipu”- Coach Yin Kecewa Nur Sajat Punyai Kekasih Baru?

Menerusi laporan Murai.my baru-baru ini, usahawan selebriti Nur Sajat Kamaruzzaman akui bahawa dia mempunyai sedikit perselisihan faham dengan bekas teman lelakinya, Coach Yin. Bagaimanapun menurut Sajat, dia lebih selesa untuk terus berkawan dengannya memandangkan anak-anaknya turut rapat dengan Coach Yin.

Namun begitu, perkongsian terbaharu lelaki itu ternyata mengejutkan ramai apabila dia mendakwa Sajat sudah mempunyai kekasih baru yang dipercayai berasal dari negara timur tengah. Malah pelantun Makhluk Penggoda itu juga turut berkongsi wajah kekasihnya yang juga seorang model sambilan.

Seakan memberi gambaran kecewa dengan Sajat, luah Coach Yin dia rasa tertipu namun dalam masa yang sama dia berasa lebih bahagia dengan kehidupannya sekarang.

A post shared by Jad issa 🔱 جاد عيسى (@jadooss)

Bagi Sajat pula, dia berterima kasih kepada teman lelaki nya yang dikenali sebagai Jad Issa selepas jejaka tersebut berjaya membuatkan dia berasa gembira. Di sebalik perkongsian mereka, terdapat juga dakwaan kononnya ianya sekadar gimik semata-mata dan tidak kurang juga mendoakan mereka bahagia dan sukses dengan karier masing-masing.


Fairuz A. Rafiq Pengsan Ketika Ditanya Soalan Mengenai Alat Sulit

Isu mengenai pelakon Indonesia, Fairuz A.Rafiq dengan bekas suaminya, Galih Ginanjar masih berlanjutan sehingga ke hari ini.

Terdahulu, Fairuz dikatakan telah difitnah oleh Galih selepas dia menuduh kemaluannya berbau ikan masin sehingga menjatuhkan maruah. Malah Fairuz juga berasa begitu tertekan sehingga enggan meneruskan kariernya di dalam bidang lakonan.

Terbaru Fairuz telah hadir ke mahkamah Jakarta Selatan baru-baru ini untuk perbicaraan kes tersebut. Namun begitu, disebalik perbicaraan tersebut berlaku insiden yang tidak diduga apabila pelakon wanita itu secara tiba-tiba pengsan selepas dibawa keluar dari bilik perbicaraan.

Sebelum itu, Fairuz diberikan rehat selama 15 minit memandangkan keadaannya yang terlalu lemah dan tidak berdaya selepas prosiding perbicaraan berlangsung sekitar satu jam. Malah Fairuz turut menangis sambil memeluk keluarganya sebaik bangun dari kerusi mahkamah.

Menurut kakaknya, Rani A. Rafiq adiknya ketika itu berada dalam keadaan sangat tertekan hingga membuatkan dia jatuh pengsan. Malah, dia turut berasa tertekan dek kerana diajukan soalan-soalan sensitif terutama mengenai alat sulitnya yang seolah-olah memperlekehkan kehormatan seorang wanita.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tayang Payudara Sampai Perut! Busana Priyanka Chopra Dikritik Teruk

Priyanka Chopra adalah salah seorang daripada tetamu Grammy Awards 2020 untuk menemani suaminya, Nick Jonas. Kehadiran Priyanka sekaligus mencuri perhatian pada pengkiritk fesyen. Priyanka memakai busana putih yang menunjukkan sebahagian buah dada dan perutnya.

Pakaian yang dipakai oleh Priyanka rupanya gaun couture dari Ralph & Russo. Ramai yang mengatakan, busana yang dipakai oleh Priyanka mirip seperti Versace milik J.Lo yang dikenakan semasa Anugerah Grammy 2000.

Dilaporkan oleh Hindustan Times, malangnya penampilan Priyanka ini tidak mendapat sambutan positif. AKtres Bollywood dan Hollywood ini dikecam netizen, kebanyakannya membandingkan penampilannya. Ada juga yang mengkritiknya kerana terlalu seksi termasuk disindir oleh pereka Wendell Rodricks.

“Dia memuat naik gambar Priyanka di Instagram dan menulis kapsyen, “Priyanka Chopra memakainya di Grammy 2020. Sungguh berani dan cantik dalam pakaian couture Ralph & Russo ini di mana garis lehernya berjalan jauh dari LA ke Cuba. Suka sangat!.”- sindirnya

Selain dikritik, dilaporkan oleh Global News, pakaian Priyanka memasuki fesyen terburuk di Anugerah Grammy. Artis lain ialah Shawn Mendes, Khalid, Billie Elish, Camilla Cabello, H.E.R.


[GAMBAR] Pelakon Kacak Filipina Kini Bergelar Komander Tentera Laut

Masih ingat dengan drama Filipina, Endless Love yang hangat ditayangkan di TV3 suatu ketika dahulu? Drama yang mencetuskan fenomenanya tersendiri itu menampilkan Dingdong Dantes dan isteri, Marian Rivera sebagai teraju utamanya.

Setelah sekian lama tidak mendengar perkhabaran mengenai mereka, sumber berita negara itu melaporkan Dingdong kini bergelar seorang anggota tentera laut. Lebih membanggakan, Dingdong atau nama sebenarnya Jose Sixto Raphael “Dingdong” Gonzalez Dantes III juga memegang jawatan sebagai Komander Leftenan di Angkatan Laut Filipina.

Bagi meraikan pentauliahannya, beberapa foto Dindong bersama ahli keluarga dalam majlis itu turut dikongsi oleh peminat-peminat.

Dikhabarkan, Dingdong bakal mengetuai angkatan tentera nya pada minggu ini bagi memberikan bantuan kepadai pelarian Taal yang mana akan turut dibantu oleh Yes Pinoy Foundation. Sebagai info, Dingdong merupakan pengasas bagi badan kebajikan itu dan pernah memasuki rejim marin pada tahun 2006 sebelum meninggalkannya. Namun pada 2017 kembali bergelar sebagai anggota tentera laut.


Sebelum Jadi ‘Bandar Hantu’! Ini 5 Fakta Menarik Bandar Wuhan Yang Ramai Tak Tahu

Seperti mana yang kita ketahui, Wuhan dikenali sebagai salah satu destinasi pelancongan yang sering dikunjungi oleh pelancong. Tidak hanya terkenal dengan sebuah bandar bersejarah, Wuhan mempunyai banyak destinasi pelancongan yang menarik untuk dikunjungi.

Dengan jumlah penduduk lebih daripada 11 juta, ibu kota Wilayah Hubei, yang terletak di China Tengah, dikenali sebagai bandar paling ramai penduduk di China.

Bukan itu sahaja, Wuhan juga merupakan salah satu daripada  kota besar di China selain Shanghai dan Beijing.

Namun malang sekali,  kini Wuhan tiba-tiba menjadi ‘bandar mati’ bermula pertengahan Disember 2019 gara-gara virus korona telah menjangkiti bandar raya itu. Selain itu, Wuhan dianggap sebagai bandar awal penyebaran virus korona yang kini menjangkiti beberapa negara lain termasuk Malaysia.

Berdasarkan sumber melalui laporan Daily Star, seorang pelancong Amerika yang berada di bandar itu sempat merakamkan beberapa keping foto yang jelas memaparkan situasi lengang di sepanjang jalan.

Gambar lain turut memaparkan suasana sekolah sunyi sepi, di samping pusat membeli-belah juga kosong tanpa kehadiran pengunjung, sekaligus digelar sebagai ‘bandar hantu’.

Walaupun bandar Wuhan telah dipandang buruk oleh masayarakt seluruh dunia, sebenarnya terdapat beberapa fakta menarik dari bandar ini.

Dilaporkan oleh Straitstimes, berikut lima fakta menarik di Wuhan City.

Dilaporkan oleh Straittimes, suhu di Wuhan boleh melonjak sehingga 40 darjah Celcius pada musim panas. Difahamkan, pada musim panas seperti bulan Jun hingga Ogos, penduduk di Wuhan di sekitar Sungai Yangtze beramai-ramai akan keluar untuk meninggalkan Wuhan  buat sementara waktu.

Mereka akan melawat bandar-bandar lain di sekitar China yang mempunyai cuaca sejuk. Menurut penyelidik di Agensi Cuaca China, Pusat Meteorologi Kebangsaan, Zhang Cunjie, selain Wuhan, terdapat beberapa bandar terpanas di China. Bandar-bandar terpanas di negara di China termasuklah Chongqing, Nanchang, Hangzhou dan Fuzhou, manakala dua yang lain adalah Wuhan dan Nanjing.

Walau bagaimanapun, Wuhan mempunyai iklim monsun subtropika yang lembap dengan empat musim yang berbeza. Suhu purata Wuhan sepanjang tahun adalah 15-17 darjah Celsius.

Wuhan ternyata kaya dengan destinasi pelancongan dengan seni bina yang indah dan menarik. Beberapa destinasi pelancongan yang sering dikunjungi oleh pelancong, iaitu Yellow Crane Tower, Kuil Guiyuan, Gunung Mulan, ke Jambatan Sungai Yangtze Wuhan.

Selain itu, apabila anda melawat Wuhan pada musim bunga dan musim luruh. Anda boleh menonton pemandangan indah pagoda dengan bunga plum cantik dari sudut jauh.

Selain menjadi pusat ekonomi dan perniagaan di China, Wuhan juga dikenali sebagai bandar budaya yang kaya dengan sejarah. Sebagai pusat budaya di Provinsi Hubei, Wuhan City adalah tempat kelahiran budaya Chu kuno. Malah di Wuhan terdapat juga salah satu opera tertua dan paling popular di China, Opera Han.

Fakta menarik lain ialah Wuhan juga terkenal dengan makanan pedasnya. Beberapa masakan khas Wuhan, seperti Shaokao, satay daging.

Bandar ini juga terkenal dengan makanan jalanan, yang menjual pelbagai makanan laut, daging, dan hidangan masakan lain. Walau bagaimanapun, bukan hanya makanan jalanan,

Wuhan juga terkenal dengan pasar ekstrim yang menjual daging binatang yang eksotik, seperti kelawar, daging ular, buaya, dan sebagainya. Ini dianggap sebagai permulaan penyebaran virus korona di Wuhan.

Akhirnya, Wuhan dikenali sebagai bandar dengan jumlah universiti terbanyak di dunia. Wuhan mempunyai sekurang-kurangnya 53 pusat pengajian dengan pendidikan terbaik.
Salah satu pusat pengajian yang agak popular ialah Universiti Wuhan. Tidak hairanlah, ramai pelajar dari seluruh dunia memilih untuk belajar di beberapa universiti di bandar Wuhan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Terasa Disayangi”- Majlis Sambut Menantu Elly Mazlein Meriah!

Usai majlis persandingannya baru-baru ini, Elly Mazlein selamat diraikan dalam majlis sambut menantu di belah suaminya yang diadakan di Kuala Krai, Kelantan.

Dalam perkongsian yang dibuat oleh empunya nama sebenar Sharifah Aida Mazlina Bt Syed Hanafi ini di laman Instagram nya, Elly kelihatan cukup cantik dan ayu dalam busana rona putih bersama suami tersayang, Mohamad Azlan Che noh dan anak mereka, Puteri Sara Sephia. Rata-rata peminat memuji pasangan ini yang kelihatan berseri sebagai raja sehari apatah lagi melihatkan Elly yang manis bertudung.

Menerusi perkongsian itu, Elly turut meluahkan rasa gembira dan bersyukur kerana keluarga suaminya sudi menerima dirinya serta memberi peluang untuk menumpang kasih sayang.

Malah dia turut menitipkan rasa diri disayangi apabila berada dalam keluarga itu.

A post shared by 💋SaraAzlan💋 (@iamellymazlein)

Pada 18 Januari lalu, Elly sah bergelar isteri kepada seorang guru Geografi, Azlan yang digelar pelakon Kampung People itu sebagai Papa Awan Nano dalam sebuah majlis yang cukup indah sehingga digelar peminat sebagai ‘wedding of the year’


5 Koleksi Youtuber Kantoikan ‘Scammer’ di Malaysia Boleh Buat Anda Pecah Perut

Teknologi boleh memudahkan penggunanya dan pada masa yang sama menjadi senjata untuk menipu seseorang. Salah seorang daripada mereka adalah Scammers telefon yang menipu dan memperdayakan orang lain untuk mengambil kesempatan.

Scammer melalui telefon ini banyak kategori namun kebanyakkan mereka menggunakan modus operandi yang sama. Ada yang mengaku dari Mahkamah, anggota polis, pegawai bank dan sebagainya untuk mengambil wang dari mangsa.

Menariknya, cara percakapan mereka sangat teratur dan sopan santun sebijik macam pegawai perkhidmatan pelanggan. Mereka sangat licik, segalanya dirancang dengan baik, mukadimah dan penjelasan diberikan pun begitu teliti.

Tetapi kini, rakyat Malaysia semakin bijak lagi-lagi motif mereka sudah diketahui orang ramai dan wujudnya kesedaran supaya lebih berhati-hati dengan Scammers.

Di laman Youtube, ramai youtuber-youtuber yang berjaya mendedahkan perbualan  scammer kepada orang awam. Berbagai-bagai cara scammers ni menipu orang sebenarnya dan mengejutkan mereka seakan-akan tidak takut jika dilaporkan kepada pihak polis.

Jom kami kongsikan 5 video perbualan Scammers dan mangsa dari youtuber-youtuber yang boleh buatkan anda pecah perut!

Video ini dimuatnaik oleh mangsa bernama Fara Kamal yang merupakan seorang blogger yang gemar melancong. Mungkin dari pengalamannya yang selalu mengembara ke luar negara, dia berjaya ‘kantoi’ kan seorang Scammer wanita yang mengaku dari RHB Bank.

Yang lucunya, Scammer ini mengeluarkan kata-kata kesat selepas terkantoi!

Scammer seterusnya ini mengaku dirinya seorang pegawai SPRM (Suruhanjaya Pencegah Rasuah Malaysia). Hebat bukan? Ini bukan kaleng-kaleng! Video ini dimuatnaik menerusi saluran Youtube, Philosophical Xenen.

Scammer ini bertindak kasar selepas si mangsa enggan memberikan nombor kad pengenalan yang betul.

Video yang dimuatnaik oleh saluran Youtube, Oh! Media ini memaparkan bagaimana penipuan yang dilakukan oleh scammer wanita yang mengaku seorang anggota polis, IPK Kelantan cawangan trafik untuk menutut bayaran saman dari mangsa.

Akhirnya penipuan wanita ini terkantoi dan tak pasal-pasal kena ceramah dengan si mangsa. Memamg kelakar!

Inilah padahnya bila dapat scammer yang kurang cerdik. Video yang dimuatnaik menerusi saluran Youtube, Trending Wei ini memaparkan perbualan antara sekumpulan anak muda dengan scammer yang berpura-pura seorang pegawai bank yang mahu mangsa menjelaskan hutang yang tertunggak.

Akhirnya penipuan scammer tersebut berjaya dibongkarkan selepas tidak berjaya memperoleh nombor kad pengenalan mangsa.

Kali ini, scammer cuba memperdayakan mangsa dengan menawarkan hadiah berjumlah RM20,000 sekiranya mencukupkan mata poin dalam kad kredit. Video yang dimuatnaik oleh mangsa di saluran Youtube, Wak ayam ini memaparkan scammer mahu mangsa membuat transaksi wang tunai ke akaun bank peribadi.

Agak lucu bila, mangsa pura-pura mengalami masalah pendengaran ketika nombor akaun bank dibacakan. Lawak gila!

Sebenarnya banyak lagi video scammer yang dah kantoi di Youtube, cuma 5 video pilihan dari Murai.my yang paling kelakar. Pecah perut!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Buat Hal Lagi! Aliff Aziz Ditumbuk, Terlibat Dalam Pergaduhan

Belum pun reda dengan isu pergaduhan baru-baru ini, penyanyi dan pelakon Aliff Aziz dilaporkan sekali lagi terlibat dalam masalah dan kontroversi yang sama.

Tular di media sosial sejak semalam, menerusi video yang dikongsi kelihatan Aliff yang hanya memakai singlet putih dan berseluar pendek berwarna biru terbabit dalam pergaduhan dipercayai di kaki lima sebuah restoran di Singapura.

Dalam video itu, pelantun Sayang Sayang ini dipukul beberapa kali sebelum berjaya melarikan diri.

Menerusi perkongsian tersebut, sesetengah netizen mendakwa Aliff berada dalam keadaan mabuk sehingga mencetuskan pergaduhan.

Namun tidak lama kemudian, pergaduhan tersebut berjaya dileraikan sebelum orang awam yang berada di tempat kejadian membantunya.

Terdahulu, rata-rata netizen terkejut kerana Aliff berkelakukan kasar apatah lagi tidak dapat mengawal dirinya sehingga membalik sebuah kerusi kepada beberapa individu dipercayai akibat pergaduhan. Lebih mengejutkan, bekas suami Bella Astillah ini turut menunjukkan kemaluannya sambil mengeluarkan kata-kata kesat.


Bella Astillah Berang Digelar ‘Bebal’ Oleh Pengguna Twitter Ini

Baru-baru ini, tular di media sosial mengenai sebuah video yang memperlihatkan Bella Astillah yang kembali mesra dengan bekas suaminya, Aliff Aziz. Dek kerana video tersebut, ramai netizen mempertikaikan kembali keputusan Bella selepas apa yang terjadi pada rumah tangga mereka sebelum ini.

Menerusi laporan Berita Harian, menurut penyanyi itu dia sedia untuk menerima semula bekas suaminya dengan hati yang terbuka. Malah jelas Bella dia akan membincangkan bersama keluarga mengenai keputusan yang bakal diambil dan akan membuat pengumuman rasmi mengenai perkara tersebut.

Malah dedah Bella, dia akui foto mesra nya merangkul lengan seorang lelaki yang dikongsi di laman Instagram awal bulan ini adalah Aliff.

Berdasarkan perkongsian dari portal akhbar itu, segelintir netizen beranggapan bahawa Bella seperti tidak serik akan apa yang telah terjadi malah turut menggelarkannya dengan beberapa kata kesat.

Berang dengan kecaman tersebut, tegas empunya nama sebenar Dayang Nabellah Awang Astillah ini dia tidak menolak untuk berbaik semula dengan Aliff adalah kerana anak mereka.

Malah dia turut menyelar tindakan netizen tersebut seolah-olah tidak mempunyai akhlak yang baik selain memohon untuk tidak mencampuri urusan mereka.

Dalam masa yang sama, hangat memperkatakan mengenai video yang tular dimana memperlihatkan Aliff sekali lagi terlibat dalam pergaduhan sehingga dia ditumbuk bertubi-tubi dipercayai di sebuah kaki lima restoran di Singapura.


[REVIEW] ‘Plot Twist’ Si Manis Jembatan Ancol Sudah Boleh Dijangka?

Satu lagi filem ‘reboot’ seram Indonesia diterbitkan semula di era baharu. Nampaknya pengarah-pengarah filem di Indonesia mengambil langkah untuk menerbitkan semula kebanyakan filem seram popular terdahulu termasuklah Si Manis Jembatan Ancol yang kami sempat tonton bersama pembaca bertuah Murai.my di TGV One Utama pada malam Rabu.

Buat yang tidak tahu, Si Manis Jembatan Ancol pernah ditayangkan sekitar 1990-an dan turut mempunyai drama bersiri pada tahun 2017. Bagi versi reboot, filem ini telah dilakonkan oleh Indah Permatasari, Arifin Putra, Randy Pangalila, Ozy Syahputra dan ramai lagi.

Berdurasi hampir 2 jam, bagi kami ianya agak meleret terutamanya di permulaan filem. Sudah memadai jika ianya dipendekkan kepada satu jam dan mungkin akan memberikan lebih impak buat jalan ceritanya.

Kami masih belum berkesempatan untuk menonton versi yang asal namun klimaks dan jump scare dalam versi 2019/2020 yang ditonjolkan mampu membuatkan penonton tersentak.

Namun begitu, kami sedikit kecewa kerana pengulangan teknik yang sama ditonjolkan beberapa kali sekaligus membuatkan penonton sudah boleh menjangka mengenai apa yang terjadi.Begitu juga dengan beberapa plot twist yang dipaparkan sememangnya juga boleh dijangka.

Mengenai genre yang dipaparkan, tidak dinafikan unsur jenaka dari pelakon-pelakon tambahan berjaya membuatkan penonton terhibur. Malah nasihat dan pengajaran yang ada juga layak diberikan pujian.

Sedikit spoiler disini, Si Manis Jembatan Ancol tidak sesuai untuk ditonton oleh mereka yang berusia 18 tahun ke bawah. Selain daripada beberapa adegan ‘thriller’, terdapat juga unsur LGBT yang sedikit sebanyak mungkin akan menjadi pertikaian daripada penonton. Sejujurnya, naskhah dari Anggy Umbara ini tidaklah begitu hambar dan masih boleh ditonton untuk menghabiskan masa di hujung minggu mahupun waktu terluang.

Mengisahkan mengenai seorang wanita bernama Maryam yang tersepit dalam perkahwinan yang tidak bahagia bersama Roy. Dia mula berasa selesa berkawan rapat dengan Yudha, seorang pelukis yang baru dikenalinya.

Namun persahabatan ini menyebabkan suaminya telah menuduhnya mempunyai hubungan sulit dan dia kemudiannya mati dalam keadaan tragis. Sejak kematiannya, kelibat roh Maryam yang memakai selendang merah mula muncul di tempat awam dan menakutkan orang awam yang terserempak dengannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Intan Sarafina Dedah Punca Hanya Bertahan Selama 8 Bulan Jadi Pramugari

Mungkin semua  bersetuju sekiranya Murai MY mengatakan kehidupan sebagai pramugari atau pramugara umpama selebriti yang sinonim dengan dunia ‘glamor’. Namun tak semua orang beranggapan kehidupan seorang pramugara dan pramugari seindah itu.

Hal ini telah dikongsikan oleh penyanyi Intan Sarafina bekas pramugari di syarikat penerbangan tambah murah, AirAsia yang berkhidmat pada awal tahun 2004/2005.

Menerusi temubual eksklusif bersama Zarul Umbrella di saluran Youtube-nya, Intan berkata dia hanya bertahan tak sampai setahun bergelar pramugari sebelum meletakkan jawatan.

Berikut 3 alasan yang dikongsikan oleh Intan menerusi temubual tersebut.

A post shared by 𝑰𝒏𝒕𝒂𝒏 𝑺𝒂𝒓𝒂𝒇𝒊𝒏𝒂 (@intansarafina)

Menurut Intan, bekerja di awan biru tidaklah seindah yang disangka. Sebelum dia mula bekerja sebagai pramugari di AirAsia, dia membayangkan kehidupan seorang pramugari yang boleh melancong ke pelbagai negara, namun sangkaannya meleset.

Intan berkata, sewaktu dia berkhidmat pada awal AirAsia ditubuhkan, krew penerbangan tidak berkesempatan untuk mengunjungi atau tinggal di destinasi yang ditujui. Mereka hanya berada di sekitar lapangan terbang dan menunggu waktu penerbangan pulang ke tanahair.

“Kecewa sebenarnya, mula-mula ingat ada ‘Next Stop’ macam normal syarikat penerbangan yang lain, tapi rupanya tidak ada. Semuanya, ‘Daily Flight’ jer.. jadi tak sempatlah nak pergi mana-mana, sebab tak boleh keluar dari lapangan terbang pun”- katanya

Selain itu, Intan memberitahu antara sebab dia hanya bertahan tak sampai setahun bergelar pramugari adalah kerana faktor masa. Kebiasaannya rutin harian Intan bekerja seawal 4 pagi dan pulang lewat malam. Dalam tempoh yang sangat panjang, Intan merasakan ia sangat memenatkan.

Lebih menakutkan, Intan pernah hampir mengalami kemalangan kerana tertidur semasa memandu kereta pulang dari bekerja.

“Saya kena memandu ke tempat kerja sangat awal, kena dengar taklimat dulu, kena bangun pukul 4 pagi, memang memenatkan. Saya pernah terlelap semasa memandu pulang dari bekerja, nasib baik tak berlaku kemalangan”- ujarnya.

Tambahnya lagi, bekerja sebagai pramugari agak susah untuk memohon cuti lagi-lagi cuti umum. Jadi hal ini membuatkan sulit untuk Intan merancang percutian bersama keluarga mahupun rakan-rakan.

“Dari segi cuti, memang susah sikit, sebab Public Holiday memang tak dapat cuti, kadang-kadang kena fly. Kalau nak plan pergi mana-mana memang susah, kena pandai cari kawan sekerja untuk ganti”- katanya.

Walaubagaimanapun, Intan memberi nasihat kepada sesiapa yang mahu memulakan karier sebagai pramugari dan pramugara supaya bersedia menerima segala tanggungjawab yang diberikan.

Terima kasih kepada Zarul kerana berkongsi tentang info menarik ini. Banyak lagi kandungan yang menarik di paparkan pada setiap video di laman Youtube Zarul. Tunggu apa lagi, jangan lupa Subscribe  Youtube Zarul Umbrella.


Hotel Di Kanada Ini Tawarkan 18 Tahun Menginap Percuma. Syaratnya Kena Buat Anak?

Dapat tidur di hotel atau resort sesuatu yang menjadi dambaan ramai orang. Lagi-lagi kalau tinggal bersama dengan orang yang tersayang. Mesti lagi seronok kan?

Pengalaman menginap di hotel mewah mahupun yang sederhana pasti akan lebih menarik jika anda tidak perlu membayar sesen pun. Betul tak?

Kalau anda nak tahu, nampaknya hal ini tidak mustahil. Hotel Zed British Columbia Ho, yang terletak di Victoria dan Kelowna, Kanada, menawarkan tawaran menarik untuk pasangan bertuah.

Mereka menawarkan peluang ini sempena Hari Valentine. Kempen diberi nama ‘Nooner’ ini berlangsung selama empat jam, tepat pada 14 Februari 2020. Dalam masa ‘Nooner’, anda dan pasangan anda boleh mendaftar masuk dari jam 10 pagi hingga 2 petang waktu tempatan dengan harga serendah USD$59 atau sekitar RM 240.

Di dalam hotel, anda boleh menikmati masa yang romantis dengan pasangan anda untuk merayakan Hari Valentine, berendam di tab mandi, atau hanya bermain ping pong di lounge.

Tunggu! Mereka menawarkan hadiah penginapan percuma setiap Hari Valentines selama 18 tahun kepada penginap bertuah. Tapi ada syaratnya!

Tawaran itu akan diberikan kepada pasangan bertuah yang boleh hamil atau mempunyai bayi sekitar sembilan bulan selepas menginap di Zed Hotel. Dalam bahasa kasarnya, penginap kena buat anak di hotel ini semasa kempen berlangsung.

Promo ini ditawarkan oleh Zed Hotel melalui muat naik Instagram rasminya. Dilaporkan oleh CNN, Ketua Pegawai Eksekutif Zed Hotel, Mandy Farmer, mengatakan bahawa idea ‘Nooner’ yang beliau gunakan untuk konsep promo Zed Hotel bermula dari keperluannya untuk menikmati masa yang berkualiti bersama suaminya dan tanpa anak-anak.

Walaupun promo ini mendapat komen yang tidak menyenangkan dari netizen, namun promo ini sebenarnya bertujuan untuk menggalakkan kehidupan seks yang bahagia dan sihat.

Jadi anda berminat tak untuk masukkan Zed Hotel dalam rancangan percutian anda untuk Hari Valentine?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Senarai Lengkap Pelakon ‘The Batman’ Didedahkan, Ada Banyak Watak Tak Disangka!

Nampaknya Warner Bros telah berkongsi berita terbaru mengenai filem “The Batman”, yang sangat di nantik-nantikan oleh para peminatnya.

Menurut laporan dari CinemaBlend, kali ini, mereka telah mengeluarkan senarai lengkap pelakon yang menyertai “The Batman”, termasuk peranan masing-masing. Seperti yang anda ketahui, sebelum itu Warner Bros sendiri merahsiakan beberapa karakter yang dimainkan oleh beberapa watak.

Robert Pattinson akan memegang watak Dark Knight dalam projek Warner Bros yang baru ini. Ini menjadikan bintang “Twilight” tersebut sebagai pelakon Batman termuda dalam sejarah DC Extended Universe, di mana sebelum ini ia dilakonkan oleh Ben Affleck, Christian Bale, George Clooney, dan Michael Keaton.

Selain Robert, terdapat Colin Farrell yang memegang watak Oswald Cobblepot aka Penguin.

Kemudian Zoe Kravitz memegang watak Selina Kyle aka Catwoman, kemudian Andy Serkis sebagai Alfred Pennyworth, kemudian Paul Dano sebagai Edward Nashton serta Jeffrey Wright sebagai Pesuruhjaya Polis Jim Gordon dari Jabatan Polis Kota Gotham (GCPD).

Terdapat juga pendatang baru dalam bidang lakonan, Jayme Lawson yang akan memegang watak calon Datuk Bandar kota Gotham Bella Real, kemudian John Turturro yang dikhabarkan memainkan watak jahat lain, Carmine Falcone.

Apa yang mengejutkan adalah pelakon Peter Sarsgaard, yang ternyata bermain watak baru bernama Gil Colson, seorang pendakwa raya di Gotham. Sudah tentu ini agak mengejutkan, memandangkan dia sebelum ini disyaki bermain watak Harvey Dent atau Two Face.

Dalam perkembangan lain, sebelum ini ia tersebar meluas bahawa dakwaan mengatakan Batman bukan sahaja akan melawan satu musuh dalam filem ini nanti. Jelas sekali, dengan pendedahan senarai pelakon ini, Dark Knight akan melawan sekurang-kurangnya empat musuh sekaligus.

Sekiranya ia mengikut perancangan, filem itu dijangka ditayangkan pada 25 Jun, 2021.


Ramai Tertipu! Pemilik Akaun Instagram Kareena Kapoor Ini Rupanya Orang Indonesia

Sebenarnya ramai peminat artis Bollwood termasuk Murai.my juga yang percaya bahawa akaun dengan nama @therealkareenakapoor dan mempunyai 4.9 juta pengikut ini benar-benar akaun yang dimiliki oleh aktres jelita Kareena Kapoor.

Manakan tidak, ramai media yang menjadikan akaun @therealkareenakapoor sebagai rujukan. Akibatnya ia menjadi bahan ketawa kepada para peminat Kareena di India.

Ini kerana di India sendiri,  sudah diketahui bahawa Kareena Kapoor tidak mempunyai akaun media sosial. Sama ada Facebook, Twitter atau Instagram.

Bila disiasat menerusi profil yang tertera, rupanya pemilik akaun @therealkareenakapoor adalah orang Indonesia yang dikenali dengan nama Rey Faja Cahya Anugrah. Lelaki ini sebenarnya yang mengendaikan atau admin kepada akaun Instagram yang disangka milik Kareena.

Dipetik dari IntipSeleb, pemilik Instagram @reytan_fame ini telah mengurus Instagram @therealkareenakapoor sejak 2014. Sekarang, akaun itu mempunyai 4.9 juta pengikut. Dalam akaun peribadinya (@reytan_fame), Rey menangkap setiap saat pertemuannya dengan Kareena.

Dalam sisi lain, aktres terkenal Bollywood ini mengakui sehingga kini dia masih tidak mempunyai sebarang akaun di media sosial. Menurut laporan Pinkvilla, Kareena berkata, keputusan dia untuk tidak memiliki sebarang akaun di media sosial adalah kemahuan sendiri dan dapat memperbanyakkan masa untuk bersama dengan keluarga.


Buruk imej Malaysia! ‘Travel Blogger’ Dari Scotland Dedah ‘Scam’ Pelancong Di Penang

Seperti mana yang kita ketahui, tahun 2020, Tourism Malaysia mensasarkan kedatangan lebih ramai pelancong, tapi sedihnya kita masih lagi banyak kelemahan dari aspek lokasi tarikan pelancong.

Walaupun tahun 2020 adalah Tahun Melawat Malaysia (TMM), agak mengecewakan bila kita mendengar rungutan dan keluhan dari pelancong lagi-lagi dari luar negara.

Hal ini telah diluahkan oleh seorang pengembara dalam video atau ‘Travel Vlogger’ dari Scotland menerusi video yang dimuatnaik di saluran Youtube.

Dikenali dengan nama Dale Philip , dia telah mengunjungi sebuah lokasi tapak bersejarah yang terletak di Penang, iaitu Kota Cornwallis. Dale telah menunjukkan rakaman perjalanannya mengunjungi Kota Cornwallis kepada lebih 72 ribu subscriber-nya di Youtube.

Dalam video yang dimuatnaik pada awal bulan Januari lalu, Dale dilihat membayar RM20 untuk tiket masuk namun keterujaannya bertukar menjadi berang kerana hampir keseluruhan tapak bersejarah ini dalam proses pembinaan.

Dale dilihat merungut dan mengeluh dalam video tersebut beranggapan wang yang dikeluarkan sebesar RM20 itu tidak berbaloi dengan apa yang dilawati, malah dia merasa dirinya tertipu sebagai seorang pelancong.

“Pelancong asing membayar dua kali di sini! Sebenarnya ini adalah scam atau penipuan yang membolehkan orang ramai membayar harga penuh untuk tiket tanpa memberitahu terlebih dahulu ada kerja pembinaan dan sebahagian kawasan ditutup. Saya memang gemar melawat kubu-kubu lama tetapi ini adalah pengalaman melawat kubu terburuk saya di mana-mana negara”-luahnya di Youtube

Video yang mendapat tontonan sehingga 30 ribu ini telah menerima komen ratusan komen dari penonton dan rata-rata mereka berterima kasih kepada Dale kerana mendedahkan penipuan ini.

Dale telah banyak berkongsi perjalanan pengembaraannya ke pelbagai negara menerusi laman Youtube-nya. Antara negara yang pernah dikunjungi seperti Sri Lanka, Indonesia dan meneruskan perjalanan ke Penang.

Dipetik dari Berita Harian, Malaysia menyasarkan 30 juta pelancong pada TMM2020 dengan kutipan perbelanjaan berjumlah RM100 bilion, tapi kalau dilihat pada video ini nampaknya mungkin tak kesampaian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Sangat Gembira”- Nurwati Bersyukur Menang Saman Terhadap Nur Sajat

Ahli perniagaan kontroversi, Nur Sajat, terpaksa membayar ganti rugi beserta kos mahkamah dan faedah bagi kes sivil kepada OWA Resources.

Nurwati Hussin yang merupakan plaintif dalam kes tersebut berkata, keputusan mahkhamah pada hari ini membawa penyelesaian kepada tekanan perasaan dan stres yang dihadapinya sepanjang kes tersebut berlansung.

Beliau juga bersyukur kerana imej, jenama dan reputasi syarikatnya, OWA Resources telah dipulihkan, seiring dengan keputusan mahkamah. Beliau juga berterima kasih dengan jumlah pampasan telah diberikan oleh hakim.

Ia merupakan hasil kerja keras dan komitmen yang luar biasa dari barisan peguam yang telah dilantik syarikatnnya. Pada masa yang sama, mahkamah turut menolak saman balas yang difailkan oleh Nur Sajat Aesthetic terhadap Nurwati, dengan kos.

Ini membuktikan bahawa tuduhan tidak berasas Nur Sajat dan kenyataan fakta yang salah terhadap Nurwati adalah perbuatan fitnah. Ianya berbahaya kepada reputasi Nurwati dan telah diterbitkan dengan kesalahan dan niat jahat.

OWA Resources berjaya memfailkan saman terhadap Nur Sajat Aesthetic di atas kegagalan syarikat usahawan tersebut membekalkan bengkung dan girdle yang dipesan oleh syarikat itu di antara Februari dan April 2018.

Sepanjang tempoh perbicaraan yang berlangsung kira-kira selama lima minggu itu, Nurwati yang sering kelihatan emosional berkata, perniagaannya merudum teruk kerana dia tidak dapat membekalkan barangan yang telah dipesan oleh pelanggannya kerana Nur Sajat Aesthetic tidak menghantar stok seperti yang telah dipersetujui di dalam kontrak.

Akibatnya, beliau terpaksa membayar balik wang telah dibayar oleh ejen-ejen tersebut.

“Saya hanya boleh berkata bahawa kelakuan Nur Sajat Aesthetic sebagai tidak profesional dan saya sangat gembira bahawa mahkamah telah bersetuju dengan saya. Keputusan ini adalah satu mesej yang sangat jelas,”- kata Nurwati.

Menurut barisan peguam OWA Resources, Nurul Hafidzah Hassan dan Zeti Zulkifli dari firma guaman NHA Advocates & Solicitors, bagi anak guam mereka, imej dan reputasi adalah sangat penting terutamanya apabila ianya telah dicalarkan, dan ianya menjadi kepastian bagi mereka untuk mengambil tindakan undang-undang.

Mereka percaya ia adalah tanggungjawab mereka untuk berjuang bagi membetulkan apa yang salah.

“Anak guam kami perlu membersihkan nama mereka dan berharap pihak mahkamah akan melakukan perkara yang betul, dan anak guam berpuas hati dengan keputusan hari ini.

Akibat dari kes ini, anak guam terpaksa merayu kepada pelanggan mereka untuk terus menjalankan perniagaan dengan syarikat mereka kerana secara tiba-tiba, mata pencarian mereka terganggu oleh kes pelanggaran kontrak tersebut.

Ianya menjadi jelas bahawa kes ini telah memberi banyak kerosakan kepada perniagaan mereka. Kami gembira bahawa keadilan telah dicapai bagi pihak anak guam kami,” tambah Nurul Hafidzah Hassan, Rakan Kongsi Utama NHA Advocates & Solicitors yang juga mewakili selebriti Linda Rafar bagi kes fitnah atas talian beliau.


Terpilih Jadi Tetamu Allah, 4 Pengajaran & Iktibar Dari Insiden Nur Sajat Tunai Umrah

Sejak beberapa hari ini, kes Novel Koronavirus kurang mendapat perhatian rakyat Malaysia kerana mereka lebih meluahkan kebimbangan terhadap insiden usahawan kosmetik kontroversi Nur Sajat memakai pakaian wanita dan bertelekung ketika menunaikan umrah di Tanah Suci.

1.4 Juta pengikut Sajat di Instagram terbukti lebih ramai ‘haters’ kerana ruangan komen pada gambar dia bersama keluarga menunaikan umrah dibanjiri dengan kecaman dan hinaan. Hanya segelintir pengikutnya yang memberi sokongan dan mengeluarkan kata-kata yang baik.

Yang baik jadikan teladan, yang buruk jadikan sempadan. Sememangnya ada pengajaran dan iktibar yang boleh kita ambil dari insiden Sajat ini. Berikut Murai.my kongsikan!

Alhamdulilah, sampai jua dia ke Tanah Suci. Pengajaran yang boleh ambil di sini, semua orang pun ada dosa, tiada manusia yang sempurna. Jadi baik kita doa yang baik-baik buat mereka yang menunaikan umrah.

Kita pun belum tentu akan sampai ke sana. Hanya orang yang terpilih sahaja akan menjadi tetamu Allah. Itu urusan dia dengan Allah, bukan urusan kita. Sebab kita pun hanya hamba Nya yang lemah lagi hina.

Mungkin ada sebilangan umat Islam pergi melaksanakan ibadat itu seperti makan angin, menyebabkan urusan ibadat yang perlu dilaksanakan dipandang remeh.

Sehubungan itu, niat dan matlamat utama sama ada ketika mengerjakan haji atau umrah adalah untuk menumpukan perhatian terhadap ibadat.

Kalau boleh, matikan semua media sosial untuk mengemaskini segala kegiatan harian. Bukan semua orang suka dengan apa yang kita buat, mungkin ada yang cemburu dan mulalah perasaan dengki dan mempunyai niat jahat.

Seperti kes Sajat, gara-gara gambar di Instagram,  satu Malaysia jadi kecoh melemparkan kecaman dan hinaan terhadap keluarga Sajat termasuklah pihak Albayt Travel (M) Sdn Bhd yang mengurus umrah dan mutawwif mendapat tempias sama.  Sekiranya Sajat melaksanakan secara senyap dan tertutup pasti semua ini tidak akan berlaku. Betul tak?

Bercakap pasal kehidupan orang lain itu sangat mudah ya! Tapi selalunya hal yang buruk lebih seronok untuk membawang, tapi yang baik kita buat-buat tak nampak.

Hasrat Sajat bawa ibu bapa menunaikan umrah haruslah dipandang positif. Kita yang kononnya merasa lebih baik dari Sajat belum tentu dapat membawa ibubapa ke tanah suci. Apa salahnya kita contohi sikap Sajat dan berazam untuk melakukan hal yang sama.

Membawa ibu atau bapa yang sudah tua mengerjakan Umrah adalah amalan yang terpuji dan mulia. Insya allah, dengan niat yang ada mudah-mudahan Allah SWT mempermudahkan segala urusan dan memperluaskan rezeki.

Ramai netizen yang bimbang dengan kelakuan Nur Sajat yang seolah-olah mempersendakan agama kerana masih keliru dengan status jantina-nya.

Itu perkara biasa yang dapat kita lihat di kalangan orang Malaysia, begitu prihatin dengan isu peribadi dan mengambil berat antara satu sama lain. Ada yang takut musibah, bala dan bencana datang kepada mereka gara-gara kelakuan Sajat di Tanah Suci.

Pengajarannya di sini, dakwaan mengenai Sajat mempersendakan agama Islam itu amatlah dikesali, tapi siapalah kita untuk cepat menghukum seseorang, itu antara dia dengan Allah. Kalau betul-betul dia mempermainkan agama, biarlah dosa-dosa itu dia  tanggung. Kalau dia betul-betul seorang wanita, kan dah jatuh fitnah! Dosa memfitnah jauh lebih daripada membunuh. Jadi lah jagalah kata-kata dalam menegur, bukannya lemparkan kata-kata kesat dan kotor.

Jika seorang itu ingin menjadi seorang berakhlak mulia, dia tidak boleh berkata-kata kotor.

ARTIKEL BERKAITAN: “Saya Sangat Gembira”- Nurwati Bersyukur Menang Saman Terhadap Nur Sajat

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


50 Destinasi Pelancongan Paling ‘Instagramable’ di Dunia 2020, Malaysia Pun Ada!

Semasa melancong, sudah tentu anda akan mencari destinasi yang Instagramable, bukan?  Istilah Instagramable bermaksud sesebuah foto yang menarik untuk dimuatnaik di Instagram. Ya, selalunya  tempat-tempat Instagramable ini boleh menjadikan media sosial anda lebih berwarna dan meriah.

Bercakap mengenai destinasi pelancongan Instagramable, baru-baru ini Big 7 Travel, sebuah laman pelancongan, mengeluarkan senarai 50 tempat paling instagramable di dunia.

Dalam menyusun ranking, Big 7 Travel meninjau dari 1.5 juta pembacanya, jumlah hashtags di media sosial, dan pakar perjalanan juga dipertimbangkan.

Malaysia juga tersenarai dimana bandar Kuala Lumpur menjadi destinasi Instagramable di kedudukan ke 14. Bali, Indonesia menduduki tempat kelapan dalam senarai 50 destinasi paling  Instagramable Di Dunia 2020. Pulau itu mengalahkan London, England dan Jaipur di India.

Sementara itu, Sydney, Australia telah dinobatkan sebagai destinasi paling Instagramable di dunia. Sydney memenangi anugerah itu kerana ia dianggap mempunyai permandangan bandar yang paling indah dan warna warni.

Berikut adalah 50 destinasi paling Instagramable di dunia versi Big 7 Travel.


‘Kan Abang Dah Meninggal?’- Azam Smile Tergamam Bertemu Arwah Nassier Wahab

Mungkin ada di antara kita yang pernah memimpikan keluarga atau teman yang telah meninggal dunia. Kemudian setelah terbangun dari tidur, seolah-olah kita dapat melepaskan rasa rindu terhadap orang yang tersayang sudah pergi buat selamanya.

Begitulah yang terjadi kepada penyanyi Azam Smile atau nama sebenarnya Mohd Azam Abidin. Mungkin terlalu rindu dengan Allahyarham Datuk Nassier Wahab, dia diberi kesempatan bertemu insan yang dianggap seperti abang kandungnya sendiri itu di dalam mimpi.

“Hari ini aku rasa sayu sangat. Semalam aku mimpi arwah Abang Nassier. Dalam mimpii tu aku ada kat satu event, abang @nas_keo berteriak panggil aku naik ke atas. Dalam keadaan tergesa-gesa, Aku terkejut bila tiba-tiba arwah abang nassier muncul dihadapanku dan meminta aku menyanyikan lagu ‘Memori Cinta Luka’.”- ceritanya,

Menurut Azam, dia terkejut kerana dalam mimpi itu dia sedar bawa Allahyarham sudah meninggal dunia.

“Aku tergamam, sebab dalam mimpi itu aku rasa aku memang tahu yang abang nassier dah meninggal. Aku tanya pada arwah, macam mana abang Nassier boleh datang sini, kan abang dah meninggal?

“Arwah bercerita panjang. (Cerita tu ku tahan biarlah menjadi rahsia)”

“Lepas selesai meluah, aku terus peluk arwah & menangis. Lalu aku terjaga, pipi terasa basah dengan air mata yang tak mampu aku tahan.”

Pertemuan Azam dan Allahyarham sekali gus meleraikan rindu yang tidak tertanggung dan memohon semua pengikutnya supaya dapat sedekahkan Al-Fatihah kepada Allahyarham.

“Aku mohon semua dapat doakan & sedekahkan Al-Fatihah pada arwah Abang Nassier. Al-Fatihah”- tulisnya di Instagram.

A post shared by 𝙎𝙝𝙪𝙠𝙧𝙞 𝙕𝙖𝙞𝙣𝙖𝙡 (@shukrizainalofficial)

Azam berkata, Allahyarham Nassier Wahab merupakan insan yang selalu memberi tunjuk ajar kepada dirinya sejak menjadi seorang penyanyi. Allahyarham pulang ke Ramatullah pada Disember tahun lalu di usia 57 tahun.

Semoga Allahyarham tenang di sana bersama para solihin. Alfatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berita Sedih Buat Penggemar Apple di China

Wabak virus Corona telah tersebar luas dan menyebabkan kebimbangan ramai orang di seluruh dunia. Ini juga menyebabkan Apple menutup semua kedai yang terletak di China. Bukan sahaja kedai rasmi, Apple juga memutuskan untuk menutup pejabat dan contact center atau pusat hubungan mereka.

Keputusan untuk menutup akan dijalankan pada 9 Februari, 2020. Berita ini diterima menerusi dari kenyataan yang dilaporkan oleh Bloomberg pada Sabtu lalu (1/2).

Wabak virus Corona sendiri telah membunuh lebih daripada 200 orang di China dan mencatatkan bahawa sekitar 10,000 ribu orang telah dijangkiti di seluruh dunia.

Kerana keadaan mendesak yang disebabkan oleh virus ini, Amerika Syarikat memilih untuk tidak menerima penumpang dari China dan membatalkan banyak penerbangan ke negara ini.

Buat masa ini masih belum jelas sama ada kilang Apple di China yang dikendalikan oleh Foxconn akan ditutup juga.

Satu-satunya perkhidmatan Apple yang boleh diakses oleh penduduk China ialah kedai dalam talian yang akan kekal terbuka.


Tiada Bukti Khunsa! Mujahid Anggap Nur Sajat Sebagai Lelaki

Susulan daripada isu panas yang melibatkan usahawan sensasi, Nur Sajat Kamaruzzaman beberapa pihak atasan termasuk daripada Kementerian dan juga Jabatan Hal Ehwal Agama tampil memberikan kenyataan. Terdahulu, hangat memperkatakan Sajat yang berpakaian wanita ketika menunaikan umrah di kota suci Mekah yang dianggap oleh kebanyakan pihak seperti mempersendakan agama.

Lebih mengejutkan, isu ini dikatakan sudah berada di dalam pengetahuan pihak penguasa Arab Saudi dan Pejabat Mufti Wilayah Persekutuan juga akan mengeluarkan kenyataan rasmi dalam masa terdekat ini.

Menerusi perkongsian video dari Astro Awani, Menteri di Jabatan Perdana Menteri, Datuk Seri Dr Mujahid Yusof Rawa telah menegaskan bahawa fatwa yang telah dikeluarkan oleh muzakarah haji yang dengan jelas menyebut tanpa pembuktian sahih mengenai jantina Sajat sebagai seorang khunsa, dia akan tetap kekal, menjadi seorang yang asal iaitu sebagai seorang lelak.

Malah Sajat atau nama sebenarnya Muhammad Sajad Kamaruzzaman tertakluk dalam segala hukum-hakam sama seperti lelaki yang lain.

Dalam pada itu, Mujahid berkata pihaknya kini dalam sedang kerjasama dengan Suruhanjaya Komunikasi dan Multimedia Malaysia (SKMM) untuk mengambil tindakan awal yang keberangkalian akan menutup akaun Instagram milik usahawan itu.

“Hari ini setelah saya memberi kenyataan awal pagi tadi, saya terus mengambil beberapa tindakan dengan memanggil pihak SKMM yang boleh mengambil tindakan segera dalam isu ini ialah dengan menggunakan akta Suruhanjaya Komunikasi dan Multimedia yang melibatkan soal salah guna akaun dimana content (kandungan) isi itu menimbulkan reaksi dan juga perasaan tidak selesa khususnya umat Islam.

Ini tindakan yang boleh diambil pada bila-bila masa dan kerana itu saya telah meminta nasihat dan memberi pandangan kepada pihak SKMM bagaimana satu tindakan tegas boleh kita ambil dalam isu ini”

Dalam perkembangan lain, pengasas agensi pelancongan Albayt Travel (M) Sdn Bhd yang menguruskan perjalanan Sajat dan keluarganya ke Tanah Suci, Sofwan Che Seman telah menemui Mujahid Yusof petang semalam bagi memberi penjelasan berhubung kronologi pemergian Sajat ke Tanah Suci menerusi pakej yang diuruskan syarikatnya.


Pulang Jumaat Ini, Nur Sajat Dituntut Buat Permohonan Maaf Secara Terbuka

Di kebanyakan dada akhbar dan media sosial masih lagi hangat memperkatakan mengenai kontroversi usahawan selebriti Nur Sajat Kamaruzzaman atau nama sebenarnya Muhammad Sajat Kamaruzzaman yang didakwa mencemari tanah suci Mekah dengan berpakaian seperti seorang wanita ketika mengerjakan umrah bersama keluarganya.

Difahamkan, rombongan Sajat masih lagi berada di sana dan akan pulang pada Jumaat ini. Memetik laporan dari MStar Online, pihak agensi pelancongan yang menguruskan Sajat ke Mekah, Albayt Travel sememangnya sudah memberi penerangan dan taklimat kepada mereka mengenai tatacara hukum hakam ibadah umrah yang perlu dipatuhi.

Namun sebaliknya, ketika tiba di sana Sajat dan dua orang lagi rakannya didapati telah melanggar garis panduan yang telah ditetapkan dengan memakai busana wanita di tempat awam termasuklah Masjid Nabawi.

Ekoran itu, pemilik Albayt Travel telah membuat laporan polis di Kota Bahru, Kelantan berkenaan isu tersebut malah pihaknya juga sudah merujuk konsulat Malaysia di Jeddah, Arab Saudi untuk tindakan selanjutnya.

“Pada mulanya Sajat dah ahli kumpulannya telah dimaklumkan lebih awal berkenaan perbezaan pengurusan dan tatacara hukum hakam ibadah umrah serta ziarah mengikut jantina berbeza yang perlu dipatuhi.

“Mereka juga telah bersetuju serta akur dengan arahan pihak syarikat kami. Bagaimanapun setibanya di Madinah, Sajat dan dua orang lagi rakannya didapati melanggar garis panduan yang telah ditetapkan dengan memakai busana wanita di tempat awam dan Masjid Nabawi”

Selepas mengeluarkan kenyataan rasmi di laman Facebook mereka, agensi ini turut menyahkaktifkan akaun tersebut tidak lama kemudian gara-gara dikecam ramai pihak. Dalam laporan polis yang dibuat, Sofwan turut menyatakan bahawa usahawan itu ingin mendiamkan diri buat sementara waktu selain turut diarahkan membuat permohonan maaf secara terbuka.

“Pihak Albayt Travel mengarahkan pihak Sajat dan ahli kumpulannya membuat permohonan maaf secara terbuka terhadap insiden yang berlaku tetapi mutawif beritahu saya bahawa Sajat ingin mendiamkan diri kerana tidak ingin mengeruhkan lagi keadaan,”

Dalam perkembangan lain, menerusi laporan Murai.my terdahulu ada menyatakan bahawa pihak Mufti akan mengeluarkan kenyataan rasmi mengenai isu ini selain Menteri di Jabatan Perdana Menteri, Datuk Seri Dr Mujahid Yusof Rawa telah menegaskan bahawa fatwa yang telah dikeluarkan oleh muzakarah haji yang dengan jelas menyebut tanpa pembuktian sahih mengenai jantina Sajat sebagai seorang khunsa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ratusan Ribu Orang Sokong Petisyen Singkirkan Amber Heard Dari ‘Aquaman 2’

Amber Heard dan kes perceraiannya dengan Johnny Depp diketahui telah memasuki fasa baru. Kerana, rakaman audio Amber dan Johnny baru-baru ini tersebar secara meluas, di mana aktres “Aquaman” mengakui jika dia melakukan kekerasan terhadap bekas suaminya.

Dengan tularnya rakaman audio ini, Amber Heard terus mendapat kecaman dari pelbagai pihak. Malah ada yang mahu membuka petisyen untuk pastikan dia diusir dari projek sekuel “Aquaman”, iaitu “Aquaman 2” yang dilaporkan akan segera dihasilkan oleh Warner Bros.

Dipetik dari News.com.au, mereka beramai-ramai mahu aktres itu tidak lagi memainkan watak Mera, yang mempunyai perasaan cinta terhadap Arthur Curry (Jason Momoa).

Sehingga artikel ini ditulis, petisyen bertajuk “Remove Amber Heard from Aquaman 2” [Hapus Amber Heard dari Aquaman 2] ditandatangani oleh sekitar 115 ribu peminat.

Petisyen ini ditujukan kepada Courtney Simmons, Courtney Simmons, SVP of Publicity & Communications DC Warner Bros dan Paul McGuire, Corporate Communications DC Entertainment.

Jeanne Larson, yang membuka petisyen tu berkata, tujuannya mendapatkan tandatangan orag ramai bukan sahaja kerana Amber Heard melakukan penganiayaan, tetapi juga kerana dia menyebarkan berita palsu bahawa dia menjadi mangsa keganasan rumah tangga.

“Selepas Amber Heard diketahui dan terbukti menjadi pelaku kekerasan dalam rumah tangga, Warner Brothers dan DC Entertainment sepatutnya mengusir Amber Heard dari projek filem ‘Aquaman 2’. Mereka tidak boleh mengabaikan penderitaan yang ditanggung oleh mangsa atas perbuatan Heard, dan kita tidak boleh mengalu-alukan pelaku kekerasan dalam rumah tangga , “tulisnya.

Di sisi lain, dalam rakaman audio yang tersebar, Johnny dan Amber bercakap mengenai kejadian yang menyebabkan keganasan fizikal.

“Saya tidak tahu apa yang berlaku pada tangan saya, tetapi kamu baik-baik saja. Saya tidak menyakiti kamu. Saya tidak menumbuk kamu, saya hanya memukul kamu, ”

“Saya tidak boleh berjanji bahawa ia akan menjadi lebih baik, saya tidak boleh menjanjikan yang saya tidak akan memukul lagi. Kadang, jika terlalu marah, saya tidak dapat mengawalnya”

Sebelum terbongkarnya rakaman audio ini, Johnny sudahpun memfailkan saman 50 juta dolar ke atas Amber atas dakwaan palsu dan cuba menjatuhkan reputasi.


Unik! Teater Semarak Pertiwiku Dipentaskan Dalam Dialek Sarawak

Atas sambutan yang diterima sejak pementasan buat kali pertama sebelum ini, Suruhanjaya Pencegahan Rasuah Malaysia (SPRM) dengan kerjasama Istana Budaya serta Fakulti Seni Gunaan dan Kreatif Universiti Malaysia Sarawak (UNIMAS) sekali lagi mempersembahkan teater yang mengangkat integriti sebagai tema mereka.

Dipentaskan di Istana Budaya, teater yang berjudul Semarak PertiwiKu ini telah diadakan selama dua hari berturut-turut pada 30 dan 31 Januari 2020 yang mana dibuka secara percuma buat tontonan ramai.

Mengisahkan mengenai kerakusan sebahagian kontraktor terlibat dalam skandal rasuah, Semarak PertiwiKu membariskan pelakon-pelakon terkenal seperti Ungku Ismail, Sherie Merlis, Anding Indrawani, Taufik Hanafi dan ramai lagi.

Uniknya lagi, teater arahan Muhammad Azri Ali ini telah dipersembahkan di dalam dialek Melayu Sarawak yang mana ingin mengekalkan keaslian persembahan sebelum ini selain mempunyai mesej yang sangat kuat.

Sebagai info, terdahulu sekitar Oktober 2017, SPRM dengan kerjasama Dewan Bahasa dan Pustaka serta ASWARA pernah mementaskan teater berjudul Bahara Emas. Melaluinya, mesej disampaikan oleh SPRM supaya orang Ramai sedia maklum mengenai bahana ketamakan yang membawa kepada rasuah dan keruntuhan sebuah kerajaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.